
转讜住驻讜转




	讚诇讗 诪住拽讬 讘砖诪讬讬讛讜. 讘驻专拽 讘转专讗 讚讻转讜讘讜转 (讚祝 拽讚:) 讙讘讬 砖谞讬 讚讬讬谞讬 讙讝讬专讜转 讗讚诪讜谉 讜讞谞谉 讘谉 讗讘讬砖诇讜诐 讙专讬住 专''转 讗讘讬砖诇讜诐 诪砖讜诐 讚讗诪专 专''诪 讘讞诇拽 (住谞讛讚专讬谉 讚祝 拽讙:) 讗讘砖诇讜诐 讗讬谉 诇讜 讞诇拽 诇注讜讛''讘 讜讗砖讻讞谉 砖诐 讗讚诐 讗讘讬砖诇讜诐 讻讚讻转讬讘 (讗讘讬讛) 讘转 讗讘讬砖诇讜诐 讜讻谉 讘驻''拽 讚砖讘转 (讚祝 讬讘:) 讙专住讬' 讛诇诇 讜砖讻谞讗 讚砖讘谞讗 专砖注 讛讬讛 讜讬''诪 讚转专讬 砖讘谞讗 讛讜讜 讻讚讻转讬讘 讘讬砖注讬讛 (讻讘) 诇讱 讘讜讗 讗诇 讛住讜讻谉 讛讝讛 讗诇 砖讘谞讗 讗砖专 注诇 讛讘讬转 讜讻转讬讘 讘转专讬讛 诪讛 诇讱 驻讛 讜讙讜' 诪砖诪注 砖讛讬讛 专砖注 讜讻转讬讘 讘转专讬讛 讜讬讛讬 讻砖诪讜注 讛诪诇讱 讞讝拽讬讛讜 讜讬拽专注 讜讙讜' 注讚 讜讗转 砖讘谞讗 讛住讜驻专 讜讗转 讛讝拽谞讬诐 诪转讻住讬诐 讘砖拽讬诐 讗诇诪讗 讗讞专 讛讜讗 讜讻讬讜谉 讚讗讞讚 讛讬讛 爪讚讬拽 诪住拽讬谞谉 讘砖诪讬讛 诪讬讛讜 谞专讗讛 讚讛讻诇 讗讞讚 讚注诇 讻专讞讱 讛讛讜讗 砖讘谞讗 讘转专讗 砖谞转讻住讛 讘砖拽 讻砖讞讬专祝 专讘砖拽讛 讘诪注砖讛 讚住谞讞专讬讘 专砖注 讛讜讛 讻讚诪砖诪注 讘驻专拽 讝讛 讘讜专专 (住谞讛讚专讬谉 讻讜) 讗讘诇 讗讬谉 诪讜拽讚诐 讜诪讗讜讞专 讘转讜专讛 讜讗祝 注''讙 讚讛讻讗 拽专讬 诇讬讛 住讜驻专 讜讛讻讗 注诇 讛讘讬转 注诇 讻专讞讱 讛讻诇 讗讞讚 讻讚驻专讬砖讬转:




专讘讬谞讜 讞谞谞讗诇

讗讬谉 诪诇讻讜转 谞讜讙注转 讘讞讘专转讛 讜诇讗 讗讚诐 讘诪讜讻谉 诇讞讘讬专讜 讻诪诇讗 谞讬诪讗:




讛讜讙讚讜住 讘谉 诇讜讬 讛讬讛 讬讜讚注 驻专拽 讘砖讬专 讻诇讜诪专 讗讜诪谞讜转 讜讙诐 讝讛 讛讘讬讗 讟注诐 诇讚讘专讬讜 讗讘诇 讘谉 拽诪爪专 诇讗 诪爪讗 转砖讜讘讛 讻讜'. 



驻讬' 砖诐 专砖注讬诐 讬专拽讘. 砖讗讬谉 讗讚诐 谞拽专讗 讘讝讛 讛砖诐 讜诪爪诇讬讞. 



讗"专 讗诇注讝专 爪讚讬拽 诪注爪诪讜. 讻诇讜诪专 讻砖谞讝讻专 讛爪讚讬拽 诪转讘专讱 讛讜讗 讘注爪诪讜 讻讚讻转讬讘 讝讻专 爪讚讬拽 诇讘专讻讛. 专砖注 讗驻讬诇讜 诪讝讻讬专 专砖注 讗讞讚 诪转拽诇诇讬谉 讻诇 讛专砖注讬诐 砖谞讗诪专 讜砖诐 专砖注讬诐 讬专拽讘 讜诪谞"诇 诪谉 讛转讜专讛 砖讛爪讚讬拽 讻讬讜谉 砖讛讜讗 谞讝讻专 诪转讘专讱 砖谞讗诪专 讜讛' 讗诪专 讛诪讻住讛 讗谞讬 诪讗讘专讛诐 讜讙讜' 讻讬讜谉 砖讛讝讻讬专讜 讘讬专讻讜 诪讬讚 砖谞讗诪专 讜讗讘专讛诐 讛讬讜 讬讛讬讛 诇讙讜讬 讙讚讜诇 讜讙讜' 讜讻谉 讛专砖注 讻讬讜谉 砖讛讝讻讬专 讜讬讗讛诇 注讚 住讚讜诐 讻转讬讘 讜讗谞砖讬 住讚讜诐 专注讬诐 讜讞讟讗讬诐 讜讙讜' 爪讚讬拽 讚专 讘讬谉 砖谞讬 专砖注讬诐 注讜讘讚讬讛 讚专 讘讬谉 讗讞讗讘 讜讗讬讝讘诇 讜诇讗 诇诪讚 诪诪注砖讬讛诐. 讜注砖讜 讛专砖注 讚专 讘讬谉 讬爪讞拽 讜专讘拽讛 讜诇讗 诇诪讚 诪诪注砖讬讛诐. 讜讘专讻转 讛爪讚讬拽 讙讜专诪转 讝讻专讜谉 讛专砖注讬诐 砖谞讗诪专 诇诪注谉 讛讘讬讗 讛' 注诇 讗讘专讛诐 讗转 讗砖专 讚讘专 注诇讬讜. 



讜讻转讬讘 讘转专讬讛 讜讬讗诪专 讛' 讝注拽转 住讚讜诐 讜注诪讜专讛 讜讙讜' 讜讻谉 拽诇诇转 讛专砖注讬诐 讙讜专诪转 讝讻专讜谉 讛爪讚讬拽讬诐 讘讘专讻讛 砖谞讗诪专 讜讗谞砖讬 住讚讜诐 专注讬诐 讜讞讟讗讬诐 讜讙讜' 讜讻转讬讘 讘转专讬讛 讜讬讗诪专 讛' 讗诇 讗讘专诐 讗讞专讬 讛驻专讚 诇讜讟 诪注诪讜 注讚 拽讜诐 讛转讛诇讱 讘讗专抓 诇讗专讻讛 讜诇专讞讘讛 讻讬 诇讱 讗转谞谞讛. 



讘砖讘讬诇 爪讚讬拽 讗讞讚 讛注讜诇诐 谞讘专讗 砖谞讗诪专 讜讬专讗 讗诇讛讬诐 讻讬 讟讜讘 讜讙讜' 讜讻诇 讛诪砖讻讞 讚讘专 讗讞讚 诪转诇诪讜讚讜 讙讜专诐 讙诇讜转 诇讘谞讬讜 砖谞讗诪专 讜转砖讻讞 转讜专转 讗诇讛讬讱 讗砖讻讞 讘谞讬讱 讙诐 讗谞讬. 



讗讬谉 爪讚讬拽 谞驻讟专 注讚 砖谞讘专讗 爪讚讬拽 讻诪讜转讜 砖谞讗诪专 讜讝专讞 讛砖诪砖 讜讙讜' 专讗讛 讛拽讘"讛 讻讬 讛爪讚讬拽讬诐 诪讜注讟讬谉 讜砖转诇谉 讘讻诇 讚讜专 讜讚讜专 砖谞讗诪专 讻讬 诇讛' 诪爪讜拽讬 讗专抓 讜讬砖转 注诇讬讛诐 转讘诇 讜讗驻讬诇讜 讘砖讘讬诇 爪讚讬拽 讗讞讚 讛注讜诇诐 诪转拽讬讬诐 砖谞讗诪专 讜爪讚讬拽 讬住讜讚 注讜诇诐. 讜讻谉 诪讬 砖讬爪讗讜 专讜讘 砖谞讜转讬讜 讘诇讗 讞讟讗 讗讜 诪讬 砖讘讗 诇讬讚讜 讚讘专 注讘讬专讛 驻注诐 讜驻注诪讬诐 讜诇讗 讞讟讗 砖讜讘 讗讬谞讜 讞讜讟讗 砖谞讗诪专 专讙诇讬 讞住讬讚讬讜 讬砖诪讜专 讞住讬讚讜 讻转讬讘 讗诐 诇诇爪讬诐 讛讜讗 讬诇讬抓 讘讗 诇讬讟诪讗 驻讜转讞讬谉 诇讜 讜诇注谞讜讬诐 讬转谉 讞谉 讘讗 诇讬讟讛专 诪住讬讬注讬谉 诇讜:






专讬讟讘"讗

讚诇讗 诪住拽讬谞谉 讘砖诪讛转讬讛讜. 驻讬专砖讜 讘转讜住驻讜转 讚讻讬 诪讛 砖谞讛讙讜 诇拽专讗 砖诐 爪讚讬拽 讬砖诪注讗诇 讻砖诪讜 砖诇 讬砖诪注讗诇 讘谉 讗讘专讛诐 砖讛讬讛 专砖注 讚讛讬讬谞讜 诪砖讜诐 讚住讘讬专讗 诇谉 讻诪讗谉 讚讗诪壮 讻讬 讬砖诪注讗诇 注砖讛 转砖讜讘讛. 讗讬 谞诪讬 讚砖讗谞讬 讬砖诪注讗诇 砖讛拽讘状讛 拽专讗讜 讘讗讜转讜 讛砖诐:



爪讚讬拽 诪注爪诪讜. 驻讬壮 注诇 讬讚讬 诪注砖讬讜 讛讟讜讘讬诐 爪专讬讻讬谉 讻诇 讛讬讜诐 诇讛讝讻讬专讜 诇砖讘讞 讜诇讘专讻讜 讜专砖注讬诐 诪讝讻讬专讬谉 讗讜转诐 注诇 讬讚讬 讗讞专讬诐 讻讬 注诇 讬讚讬 诪注砖讛 专砖注 讗讞讚 讬砖 诇谞讜 诇拽诇诇 讻诇 讛专砖注讬诐 讻讚讻转讬讘 砖诐 专砖注讬诐 讬专拽讘:



讻诇 讛诪砖讻讞 讚讘专 诪转诇诪讜讚讜. 驻讬壮 砖讙讜专诐 讘诪讝讬讚 诇砖讻讜讞 讚讘专 诪转诇诪讜讚讜:



讘讗 诇讬讟诪讗 驻讜转讞讬谉 诇讜. 驻讬壮 砖讗讬谉 诪讜谞注讬谉 诪诇驻谞讬讜 讜讗讬谉 诪讜讞讬谉 讘讬讚讜 讜讬砖 讙讜专住讬谉 驻转讞讬诐 诇讜 讜讙专住讛 谞讻讜谞讛 讛讬讗. 讚讛讗 讗诪专讬壮 诇注讬诇 专讙诇讬 讞住讬讚讬讜 讬砖诪讜专. 讘砖诇讗 讘讗 讛讜讗 诇讬讟诪讗 讘诪讝讬讚. 讗讘诇 讗诐 讛讜诇讱 讘讚专讱 诇讗 讟讜讘讬诐 讘讻讜谞讛 讛讗 讜讚讗讬 谞讻砖诇 讻诪讜 砖诪爪讬谞讜 讘讬讜讞谞谉 讻讛谉 讙讚讜诇 砖砖诪砖 讘讻讛讜谞讛 讙讚讜诇讛 砖诪讜谞讬诐 砖谞讛 讜诇讘住讜祝 谞注砖讛 爪讚讜拽讬:





讛诪讗讬专讬

诪爪讜讛 诇讗讚诐 砖讬住驻专 讘砖讘讞谉 砖诇 爪讚讬拽讬诐 讻诇 讝诪谉 砖诪讝讻讬专诐 讻讚讬 诇拽专讘 砖讗专 讘谞讬 讗讚诐 诇诪注砖讬讛诐 讜讻谉 诪讜转专 诇讗讚诐 诇住驻专 讘讙谞讜转诐 砖诇 专砖注讬诐 诇讗 诇讻讜谞转 诇砖讜谉 讛专注 讗诇讗 诇讛专讞讬拽 砖讗专 讘谞讬 讗讚诐 诪诪注砖讬讛诐 讚专讱 讛注专讛 讗诪专讜 讝讻专 爪讚讬拽 诇讘专讻讛 讝讛讜 砖谞讗诪专 讜讚' 讗诪专 讛诪讻住讛 讗谞讬 诪讗讘专讛诐 讜讻转讬讘 讘转专讬讛 讜讗讘专讛诐 讛讬讛 讬讛讬讛 讜讻讜' 讜砖诐 专砖注讬诐 讬专拽讘 讝讛讜 讜讬讗讛诇 注讚 住讚讜诐 讜讗谞砖讬 住讚讜诐 专注讬诐 讜讻讜':



诇注讜诇诐 讬讛讗 讗讚诐 讞讘讬讘 诇讜 转诇诪讜讚 转讜专讛 讜讬讝讛专 砖诇讗 讬转讬讬讗砖 诪诪谞讜 讗讞专 诇讬诪讜讚讜 砖讛砖讻讞讛 诪爪讜讬讛 讘讬讜转专 讜讻诇 砖诪砖讻讞讜 讚专讱 注爪诇讛 讜讬讗讜砖 谞注谞砖 注诇讬讛 讚专讱 讛注专讛 讗诪专讜 讜转砖讻讞 转讜专转 讗诇拽讬讱 讗砖讻讞 讘谞讬讱 讙诐 讗谞讬 讜讻谉 讬讝讛专 砖诇讗 诇讛砖转拽注 讘注讘讬专讜转 讜讗诐 专讜讗讛 讬爪专讜 转讜拽祝 注诇讬讜 讬讛讗 讛讜讗 讙讘讜专 讛讬诪谞讜 讜讬谞爪讞讛讜 讜讻诇 砖诪专讙讬诇 注爪诪讜 讘讻讱 讛专讬 讛讜讗 谞诪住专 讘讬讚讜 讚专讱 讛注专讛 讗诪专讜 讗诐 讘讗讛 诇讬讚讜 砖诇 讗讚诐 驻注诐 专讗砖讜谞讛 讜砖谞讬讛 讜诇讗 讞讟讗 砖讜讘 讗讬谞讜 讞讜讟讗 砖谞讗诪专 专讙诇讬 讞住讬讚讬讜 讬砖诪讜专 讜讻谉 讗诪专讜 讗诐 注讘专讜 专讜讘 砖谞讜转讬讜 砖诇 讗讚诐 讜诇讗 讞讟讗 砖讜讘 讗讬谞讜 讞讜讟讗 讜讻谉 讗诪专讜 讗诐 诇诇讬爪讬诐 讛讜讗 讬诇讬抓 讜诇注谞讜讬诐 讬转谉 讞谉 讘讗 诇讬讟诪讗 驻讜转讞讬谉 诇讜 讘讗 诇讬讟讛专 诪住讬讬注讬谉 讗讜转讜 诪砖诇 诇讗讚诐 砖讛讬讛 诪讜讻专 谞驻讟 讜讗驻专住诪讜谉 讘讗 诇诪讚讜讚 讗转 讛谞驻讟 讗讜诪专讬诐 诇讜 诪讚讜讚 诇注爪诪讱 讘讗 诇诪讚讜讚 讗转 讛讗驻专住诪讜谉 讗讜诪专讬诐 诇讜 讛诪转谉 讜讗谞讬 诪讜讚讚 诇讱 讻讚讬 砖谞转讘砖诐 讗谞讬 讜讗转讛: 讜谞砖诇诐 讛驻专拽 转讛诇讛 诇讗诇:





转讜住驻讜转 讬砖谞讬诐

讛讜讙专住 讘谉 诇讜讬 讻讜'. 讘转讜住驻转讗 (砖诐) 诪驻专砖 谞诪讬 注诇讬讛 砖砖讗诇讜 诇讜 诪讛 专讗讬转 讗诪专 诇讛诐 讬讜讚注讬谉 讘讬转 讗讘讗 讻讜':





诇讗 诪爪讗 转砖讜讘讛 诇讚讘专讬讜. 讚讙讘讬 注"讝 诇讗 砖讬讬讱 讻讘讜讚 砖诇 讻转讬讘讛 讗诇讗 砖讛诐 讛讬讜 讻讜转讘讬谉 讻讱 诇驻讬 砖住讘讬专讗 诇讛讜 砖讗住讜专 诇住驻专 讘讻转讬讘转讜 讻诪讜 砖诪爪讬谞讜 讘诪住讻转 住讜驻专讬诐 (驻专拽 讛' 讛诇讻讛 讜'):





诪注砖讛 讘讚讜讗讙 讻讜'. 讜讗"转 诇诪"讚 [住谞讛讚专讬谉 拽讚.] 讗讬谉 讗讘专讛诐 诪爪讬诇 讗转 讬砖诪注讗诇 讜讗讬转 诇讬讛 诇诪讬诪专 砖诇讗 注砖讛 讬砖诪注讗诇 转砖讜讘讛 讜讗讬讱 拽专讗讜 诇砖诐 爪讚讬拽 讬"诇 讚讬砖诪注讗诇 讛拽讘"讛 拽专讗讜 讻讱 讜诪住拽讬谞谉 讘砖诪讬讛 砖驻讬专. 讛"专 讗诇讞谞谉:





诪讚讗讜专讬讬转讗 诪谞诇谉. 讚诇讬讻讗 诪讬讚讬 讚诇讗 专诪讝讛 诪砖讛 讘讗讜专讬讬转讗 讻讚讗诪专讬谞谉 讘转注谞讬转 (讚祝 讟.):





专讙诇讬 讞住讬讚讬讜 讬砖诪讜专. 讜讗"转 讛专讬 讬讜讞谞谉 讻"讙 (讘专讻讜转 讻讟.) 砖砖讬诪砖 讘讻讛讜谞讛 讙讚讜诇讛 砖诪讜谞讬诐 砖谞讛 讜诇讘住讜祝 谞注砖讛 爪讚讜拽讬 讬"诇 讚讜讚讗讬 讗诐 讘讗 诇讬讟诪讗 讗讬谉 谞讜注诇讬谉 诇驻谞讬讜 诇讙诪专讬 讗诇讗 讛专讘讛 诪讻专讬注讬谉 讗讜转讜 诪讻讗谉 讜讗讬诇讱 讘诇讗 注诪诇 诇讬讟讛专 讜诇讛转拽讚砖. 诪"专:





讛讚专谉 诇讱 讗诪专 诇讛诐 讛诪诪讜谞讛





诪讛专砖"讗 - 讞讬讚讜砖讬 讛诇讻讜转

讙诪' 讘讚讜讗讙 讘谉 讬讜住祝 砖讛谞讬讞讜 讗讘讬讜 讘谉 拽讟谉 讻讜' 讻爪"诇 讜讻"讛 讘注"讬:


转讜住' 讘讚"讛 讚诇讗 诪住拽讬 讻讜' 讚注"讻 讛讛讜讗 砖讘谞讗 讘转专讗 讻讜' 讻讚诪砖诪注 讘驻' 讝讛 讘讜专专 讻讜' 注讻"诇 诇讗 讬讚注谞讗 诪砖诪注讜 讚驻' 讝讛 讘讜专专 讚诇讻讗讜专讛 讻诇 讛住讜讙讬讗 砖诐 讗讬讬专讬 砖驻讬专 讘砖讘谞讗 拽诪讗 讜注"砖:





诪讛专砖"讗 - 讞讬讚讜砖讬 讗讙讚讜转

注"讘 谞讝拽专讬诐  讘讘转 专讗砖 讻讜'. 专"诇 诪转讜讱 砖讛讜讗 讛讬讛 诪砖诪讬注 拽讜诇讜 讘谞注讬诪讛 讙诐 讗讞讬讜 讛讻讛谞讬诐 讛诪砖讜专专讬诐 注诪讜 讛讜爪专讻讜 诇讛讬讜转 谞讝拽专讬诐 讘讘转 专讗砖 诇讗讞讜专讬讛诐 讻讚专讱 讻诇 讛专讜爪讛 诇讛砖诪讬注 拽讜诇 专诐 诪砖诇讬讱 专讗砖讜 诇讗讞讜专 讜拽"诇: 


讻讜诇谉  诪爪讗讜 转砖讜讘讛 讻讜'. 讚讛讬讬谞讜 讻讚诇注讬诇 砖诪讗 讬诇诪讜讚 讗讚诐 砖讗讬谞讜 讛讙讜谉 讜讬注砖讛 讻谉 诇注"讝 讜讝讛 诇讗 砖讬讬讱 讘讻转讘: 


诪讗讬  讜砖诐 专砖注讬诐 讬专拽讘 讻讜'. 讚诪诇转 砖诐 诪讬讜转专 讛讜讗 讚讛"诇 诇诪讬讻转讘 讝讻专 爪讚讬拽 诇讘专讻讛 讜专砖注讬诐 讬专拽讘 讚讛讬讬谞讜 讝讻专 专砖注讬诐 讬专拽讘 诇拽诇诇讜 讜注"讻 讚专砖讜 砖诐 诪诪砖 讚诇讗 诪住拽讬 讘砖诪讬讬讛讜: 


讜注诇讬讛  拽讜谞谉 讬专诪讬讛 讻讜'. 讘转讜讻讞讜转 讘转讜专讛 诪驻讜专砖 拽诇诇讛 讝讜 讜讗讻诇转 驻专讬 讘讟谞讱 讘砖专 讜讙讜' 讗讘诇 讬专诪讬讛 注诇讬讛 讘讬讜转专 讛讬讛 诪拽讜谞谉 砖讻"讻 讝讛讘 讛拽讚讬砖讛 讘砖讘讬诇 讘谞讛 讜讗讞"讻 讘讗转讛 诇讬讚讬 讻讱 砖讗讻诇转讜 讜专讜讞 讛拽讚砖 诪砖讬讘讛 砖讞诇诇讜 讛诪拽讚砖 砖讛专讙讜 砖诐 讻讛谉 讜谞讘讬讗: 


爪讚讬拽  诪注爪诪讜 讜专砖注 诪讞讘讬专讜 讻讜'. 诪砖讬谞讜讬 诇砖讜谉 砖讗诪专 爪讚讬拽 讘诇砖讜谉 讬讞讬讚 讜专砖注讬诐 讘诇砖讜谉 专讘讬诐 讚专讬砖 诇讛 讜专"诇 爪讚讬拽 诪注爪诪讜 讻讚诪讬讬转讬 诪讗讘专讛诐 砖诪爪讬谞讜 讘讜 讛转讛诇讱 诇驻谞讬 讜讙讜' 砖诇讗 讛讬讛 爪专讬讱 住注讚 诇转讜诪讻讜 诪砖讗"讻 谞讞 讗讬砖 爪讚讬拽 砖讛讬讛 爪专讬讱 诇转讜诪讻讜 讚讻转讬讘 讗转 讛讗诇讛讬诐 讛转讛诇讱 讜讙讜' 讜专砖注 诪讞讘讬专讜 讙诐 讗诐 讛讜讗 讗讬谞讜 专砖注 讗诐 讛讜讗 诪转讞讘专 诇专砖注 讙诐 讛讜讗 谞拽专讗 专砖注 讻诪"砖 讗讜讬 诇专砖注 讗讜讬 诇砖讻谞讜 讜拽"诇: 


诪讚讗讜专讬讬转讗  诪谞诇谉 讻讜'. 谞专讗讛 讘讝讛 注"驻 诪"砖 讛专诪讘"诐 讘讞诇拽 讚讘讜专 讛讗讛讜讘 讛讜讗 诇砖讘讞 讛讞砖讜讘讬诐 讘诪注诇讜转诐 讻讚讬 砖讬讬讟讘讜 诪谞讛讙讬讛诐 讘注讬谞讬 讘谞讬 讗讚诐 讜诇讙谞讜转 讛专注讬诐 讘驻讞讬转讜转诐 讻讚讬 砖讬转讙谞讜 驻注讜诇转诐 讘注讬谞讬 讘谞讬 讗讚诐 讜讛讜讗 注谞讬谉 讛讻转讜讘 讝讻专 爪讚讬拽 诇讘专讻讛 讜砖诐 专砖注讬诐 讬专拽讘 讜砖讬谞讛 讙讘讬 爪讚讬拽 砖讬讛讬讛 讝讻专讜 诇讘专讻讛 讜诇讗 讗诪专 讻谉 讙讘讬 专砖注讬诐 讝讻专讜 诇拽诇诇讛 诪砖讜诐 讚讻砖诪砖讘讞讬诐 爪讚讬拽讬诐 讬讘专讱 讗讜转谉 讗讘诇 讘讙谞讜转 专砖注讬诐 讗诇 讬拽诇诇谉 讗诇讗 砖讬爪驻讛 诇讛诐 砖讬注砖讜 转砖讜讘讛 讻讚讗诪专讬' 驻"拽 讚讘专讻讜转 讬转诪讜 讞讜讟讗讬诐 诇讗 讻转讬讘 讗诇讗 讬转诪讜 讞讟讗讬诐 讚讛讬讬谞讜 砖讬砖讜讘讜 讜讻讚讗诪专讬' 讘住谞讛讚专讬谉 讙讘讬 砖讘讘讬讛 讚专' 讝讬专讗 讜讛讬讬谞讜 砖诐 专砖注讬诐 讬专拽讘 诪讛诐 讜诇讗 讬讛讬讜 注讜讚 谞拽专讗讬诐 专砖注讬诐 讻砖讬注砖讜 转砖讜讘讛 讜讛砖转讗 拽讗诪专 诪讚讗讜专讬讬转讗 诪谞讬谉 讜讬讛讬讛 讝讛 讛讚讘讜专 讻讗讬诇讜 讛讜讗 讚讘讜专 讛诪爪讜讜讛 讻讬讜谉 讚讻转讬讘 讘转讜专讛 讜拽讗诪专 讚讻转讬讘 讜讬讗讛诇 注讚 住讚讜诐 诇驻讬 砖讝讻专 砖诐 住讚讜诐 住讬驻专 讘讙谞讜转诐 砖谞讗诪专 讜讗谞砖讬 住讚讜诐 专注讬诐 讜讙讜' 讗讘诇 诇讗 拽诇诇诐 诪砖讗"讻 讻砖讝讻专 讗转 讛爪讚讬拽 讗讘专讛诐 讜住讬驻专 讘砖讘讞讜 砖谞讗诪专 讻讬 讬讚注转讬讜 诇诪注谉 讜讙讜' 讘讗 诇讘专讻讜 砖谞讗诪专 讜讗讘专讛诐 讛讬讜 讬讛讬讛 诇讙讜讬 讙讚讜诇 讜讙讜': 


爪讚讬拽  讚专 讻讜'. 谞住诪讱 诪讗诪专 讝讛 诇讚诇注讬诇 砖住诪讱 注爪诪讜 讗讛讗讬 拽专讗 讚讝讻专 爪讚讬拽 诇讘专讻讛 讜砖诐 专砖注讬诐 讜讙讜' 讚谞拽讟 爪讚讬拽 讘诇砖讜谉 讬讞讬讚 讜专砖注讬诐 讘诇砖讜谉 专讘讬诐 诇专诪讜讝 注诇 讝讛 讛爪讚讬拽 注讜讘讚讬讛 砖讛讜讗 专讗讜讬 诇讘专讻讛 砖讛讬讛 讚专 讘讬谉 讘' 专砖注讬诐 讜诇讗 诇诪讚 讻讜': 


诪讘专讻转谉  砖诇 爪讚讬拽讬诐 讻讜'. 驻专砖"讬 讘诪拽讜诐 砖讛拽讘"讛 诪讘专讱 讗转 讛爪讚讬拽讬诐 砖诐 诪拽诇诇 讗转 讛专砖注讬诐 注讻"诇 讜讗讬谉 讛诪讗诪专 住讜讘诇 驻讬专讜砖讜 讜讻讬 诪讛 诇诪讚讬谉 讝讛 诪讝讛 诇驻讬专讜砖讜 讜谞专讗讛 诇驻专砖 讚讛"拽 讚诪转讜讱 住诪讬讻讜转 讝讛 诇讝讛 讗谞讜 诇诪讚讬谉 住转讜诐 诪谉 讛诪驻讜专砖 讻讬 住讬讘转 讛讘专讻讛 诇讗讘专讛诐 讘砖讘讬诇 诪讛 讛讬转讛 诪驻讜专砖 讘讬讛 讚讻转讬讘 讜讗讘专讛诐 讛讬讜 讬讛讬讛 诇讙讜讬 讜讙讜' 讜谞讘专讻讜 讜讙讜' 讻讬 讬讚注转讬讜 讗砖专 讬爪讜讛 讜讙讜' 诇注砖讜转 爪讚拽讛 讜诪砖驻讟 讜讙讜' 讗谞讜 诇诪讚讬谉 讛讗 讚讻转讬讘 讘转专讬讛 讝注拽转 住讚讜诐 讜讙讜' 讻诇讛 讗注砖讛 讜讙讜' 砖讛讜讗 拽诇诇转谉 讜诇讗 谞讝讻专 住讬讘转 拽诇诇转谉 讗谞讜 诇诪讚讬谉 诪谉 讛住诪讬讻讜转 砖住讬讘转 拽诇诇转谉 讛讬转讛 诪驻谞讬 砖诇讗 讛讬讛 讘讛谉 爪讚拽 讜诪砖驻讟 讻诪讜 砖讛讬讛 讘讗讘专讛诐 讜讘谞讬讜 砖讛讜讝讻专 诇注讬诇 诪讬谞讬讛 讜讻谉 讘讛讬驻讱 住讬讘转 拽诇诇转谉 砖诇 讗谞砖讬 住讚讜诐 诪驻讜专砖 讘诪拽讜诐 讗讞专 砖讛讬讜 专注讬诐 讜讞讟讗讬诐 诇讛' 讗转讛 诇诪讚 住讬讘转 讘专讻转 讗讘专讛诐 讚住诪讬讱 诇讬讛 讛讗 讚讻转讬讘 讜讛' 讗诪专 讗诇 讗讘专诐 讗讞专讬 讛驻专讚 诇讜讟 诪注诪讜 讜讙讜' 讛讬讬谞讜 诪砖讜诐 砖诇讗 讛讬讜 讘讜 讻诇 讛诪讚讜转 讛专注讜转 砖讛讬讜 讘讗谞砖讬 住讚讜诐 砖讛讝讻讬专 诇注讬诇 诪讬谞讬讛 讜拽"诇: 


讘砖讘讬诇  爪讚讬拽 讗' 谞讘专讗 讻讜'. 讚专砖讜 讻谉 诇驻讬 砖讘讻诇 讬诪讬 讘专讗砖讬转 讛讗讞专讬诐 住转诐 讛讻转讜讘 诇讜诪专 讻讬 讟讜讘 注诇 讻诇 诪注砖讛 讗讜转讜 讬讜诐 讞讜抓 诪讘讬讜诐 专讗砖讜谉 砖讬谞讛 讜驻讬专砖 讛讻转讜讘 讚讻讬 讟讜讘 注诇 诪注砖讛 讗讜专 拽讗讬 讚讻转讬讘 讜讬专讗 讗诇讛讬诐 讗转 讛讗讜专 讻讬 讟讜讘 诇讚专讜砖 诪讬谞讬讛 讘砖讘讬诇 爪讚讬拽 讗' 讻讜' 讻驻专砖"讬 专讗讛 讗诇讛讬诐 讘讚注转讜 诇拽讬讬诐 讗讜专 砖诇 注讜诇诐 讘砖讘讬诇 讛爪讚讬拽 砖讛讜讗 讟讜讘 注讻"诇 注砖"讛 讗诪专讜 爪讚讬拽 讻讬 讟讜讘 注"砖 诪注砖讬诐 讛讟讜讘讬诐 讜专讘 讟讜讘 讛爪驻讜谉 砖讬拽讘诇 诇注讜讛"讘 讜诪讛 砖讻讬谞讛 讻诇诇 讛注讜诇诐 讘讗讜专 谞专讗讛 诇驻讬 砖转讻诇讬转 讘专讬讗讜转讜 讛讜讗 讛讗讜专 讛讙谞讜讝 诇爪讚讬拽讬诐 诇注讜讛"讘 讜讛讜讗 谞讚专砖 讙"讻 诪驻住讜拽 讝讛 讻讚讗诪专 讘讞讙讬讙讛 讜谞专讗讛 诪砖讜诐 讚讻转讬讘 讗诪专讜 爪讚讬拽 讻讬 讟讜讘 讘诇砖讜谉 讬讞讬讚 讜住讬驻讗 讚拽专讗 讻讬 驻专讬 诪注诇诇讬讛诐 讬讗讻诇讜 讘诇砖讜谉 专讘讬诐 讚专砖讜 讻谉 讘讚专砖讛 讚拽讗讬 注诇 讛讘专讬讗讛 讚讗驻讬' 讘砖讘讬诇 爪讚讬拽 讗' 谞讘专讗 讛注讜诇诐: 


讻诇  讛砖讜讻讞 讻讜'. 讘驻专拽讬 讗讘讜转 砖谞讬谞讜 讻诇 讛砖讜讻讞 讚讘专 讗' 诪诪砖谞转讜 讛"讝 诪转讞讬讬讘 讘谞驻砖讜 讻讜' 讜讬"诇 讚讛转诐 谞拽讟 诪砖谞转讜 砖讛诐 讚讘专讬诐 砖拽讘诇 诪专讘讜 讻诪讜 讛诪砖谞讛 讜注讜谞砖讜 讙讚讜诇 诇讛转讞讬讬讘 讘谞驻砖讜 讜讛讻讗 谞拽讟 诪转诇诪讜讚讜 讜讛讬讬谞讜 讚讘专讬诐 砖讘讗讜 诇讜 诪转讜讱 驻诇驻讜诇 讛转诇诪讜讚 讻讛讜讜讬讬转 讚讗讘讬讬 讜专讘讗 讜注讜谞砖讜 讙诇讜转 诇讘谞讬讜 砖诇讗 讬讛讬讛 诇讛诐 砖诐 讘讙诇讜转 讚注转 爪讬诇讜转讗 讻讬讜诪讗 讚讗讬住转谞讗 讚讘注讬 砖诪注转转讗 讜拽"诇: 讗讬谉 爪讚讬拽 谞驻讟专 讻讜' 砖谞讗诪专 讜讝专讞 讛砖诪砖 讜讙讜'. 诪驻讜专砖 讘驻' 注砖专讛 讬讜讞住讬谉: 


专讗讛  讛拽讘"讛 讻讜'. 讜讛讻讬 诪砖诪注 拽专讗 讻讬 诇讛' 讬讚讜注 诪爪讜拽讬 讗专抓 砖诪讜注讟讬诐 讛诐 讜注"讻 讬砖转 注诇讬讛诐 转讘诇 诇驻讝专诐 讘讻诇 讚讜专 讜讚讜专 讜诪砖讜诐 讚讘讛讗讬 拽专讗 讗讬谞讜 诪驻讜专砖 讻诪讛 砖转诇 讘讻诇 讚讜专 诇讛讬讜转 讛注讜诇诐 诪转拽讬讬诐 注诇讬讛诐 讜拽讗诪专 专' 讞讬讬讗 讘专 讗讘讗 诪砖诪讬讛 讚专"讬 讚诪拽专讗 讗讞专讬谞讗 讗讬讻讗 诇诪讬诇祝 讚讗驻讬' 注诇 爪讚讬拽 讗' 诪转拽讬讬诐 砖谞讗诪专 讜爪讚讬拽 讬住讜讚 注讜诇诐 讜讘讗 专' 讞讬讬讗 讘专 讗讘讗 诪砖讜诐 讚讬讚讬讛 讚诪讛讛讜讗 住讬讜诪讗 讚拽专讗 讙讜驻讬讛 讚诇注讬诇 讬砖 诇诇诪讜讚 讻谉 讚讻转讬讘 专讙诇讬 讞住讬讚讜 讜讙讜' 讞住专 讻转讬讘 讚讞住讬讚 讗' 讛讜讗 专讙诇 讜讬住讜讚 砖诇 注讜诇诐 讜专砖"讬 驻讬专砖 专讙诇讬诐 诪诇砖讜谉 讘砖讘讬诇 讜拽"诇: 


讻讬讜谉  砖讬爪讗讜 专讜讘 砖谞讜转讬讜 讻讜' 砖谞讗诪专 专讙诇讬 讞住讬讚讬讜 讜讙讜'. 讚专讬砖 专讙诇讬 诪诇砖讜谉 专讙讬诇讜转 讻讬讜谉 砖讛专讙讬诇 讗讚诐 注爪诪讜 诇讛讬讜转 讞住讬讚 砖讜讘 讬砖诪讜专 讗讜转讜 讛拽讘"讛 诪诇讞讟讜讗 讜专讙讬诇讜转 讛讜讗 砖诪讜专讙诇 讻谉 讘专讜讘 砖谞讬诐 讜讚拽讗诪专 谞诪讬 讻讬讜谉 砖讘讗讛 诇讬讚讜 注讘讬专讛 讻讜' 讚专讬砖 谞诪讬 诪诇砖讜谉 专讙讬诇讜转 讚讛讬讬谞讜 讘讞讚讗 注讘讬专讛 讻讬讜谉 砖砖转讬 驻注诪讬诐 讘讗讛 诇讬讚讜 讜讗讬谞讜 讞讜讟讗 讛专讬 讛讜专讙诇 诪诇讞讟讜讗 注讜讚 讘注讘讬专讛 讝讜 讜讻讛"讙 讗诪专讜 讘讛讬驻讱 讻讬讜谉 砖注讘专 讗讚诐 注讘讬专讛 驻注诐 讗' 讜讘' 讛专讬 讛讜专讙诇 讘讛 讜谞注砖讬转 诇讜 讻讛讬转专 讜专砖"讬 驻讬' 诪诇转 专讙诇讬 讘注"讗 注"砖: 


诪讗讬  讚讻转讬讘 讗诐 诇诇爪讬诐 讜讙讜' 讛讘讗 诇讟诪讗 驻讜转讞讬谉 讻讜'. 诪驻讜专砖 讘诪谞讞讜转 驻' 讛拽讜诪抓: 


诪砖诇  诇讗讚诐 讜讻讜'. 讚讜诪讛 诇谞诪砖诇 讛讘讗 诇讟诪讗 驻讜转讞讬谉 诇讜 讜讗讬谉 诇讜 诪住讬讬注 讗讘诇 讛讘讗 诇讟讛专 诪住讬讬注讬谉 诇讜 讻诪讜 讘讗 诇诪讚讜讚 讗驻专住诪讜谉 讜拽专讗 讚诪讬讬转讬 诇注讬诇 诪讜讻讬讞 讻谉 讚讙讘讬 诇抓 讗诪专 讛讜讗 讬诇讬抓 砖讗讬谉 诇讜 诪住讬讬注 讜讙讘讬 注谞讜讬诐 诇讗 讗诪专 讛讜讗 讬转谉 诇讗 讛讝讻讬专 诪讬 讛讜讗 讛谞讜转谉 讚讗讞专讬诐 诪住讬讬注讬谉 注诪讜 讜拽"诇:





专砖"砖

讙诪专讗 讜讗"专 讗诇注讝专 讻诇 讛诪砖讻讞 讻讜'. 讻爪"诇:



讙诪' 砖诐 讜讗"专 讞讬讬讗 讘"讗 讗专讬讜"讞 讻讬讜谉 砖讬爪讗讜 讻讜'. 讻爪"诇:



转讜住' [讚"讛 讚诇讗 诪住拽讬 讻讜'] . 讙专讬住 专"转 讗讘讬砖诇讜诐 讻讜' 讜讗砖讻讞谉 讻讜' 讻讚讻转讬讘 讻讜'. 讜注' 讛讙讛转 讛讙专讬"驻. 讜拽"诇 讚讛讗 讘讚"讛 (讘 讬讗) 讻转讬讘 诪注讻讛 讘转 讗讘砖诇讜诐 讜讗"讻 诇专"转 讚讝讛 讛讬讛 爪讚讬拽 谞讜讻诇 诇拽讬讬诐 讙讬' 讗讘砖诇讜诐 讻讚讻转讘 诇拽诪谉 诇注谞讬谉 砖讘谞讗. 讗讘诇 诇注讚"谞 讚讝讛 讛讬讛 讙"讻 专砖注 讚讗讬转讗 讘诪讙讬诇讛 (讟讜) 讻诇 砖诪注砖讬讜 讻讜' 住转讜诪讬谉 讻讜' 讜讻诇 砖驻专讟 讻讜' 讘讗讞讚 诪讛谉 诇讙谞讗讬 讻讜' 讘讬讚讜注 砖讛讜讗 专砖注 讘"专 讜讘讛 讻转讬讘 讘诪诇讻讬诐 砖诐 讚注砖转讛 诪驻诇爪转 诇讗砖专讛 讜讗"讻 讙诐 讗讘讬讛 专砖注. 讜讚讜讞拽 诇讞诇拽 讘讬谉 讘谉 诇讘转. 注讜讚 谞"诇 诇讜诪专 讚讗讘砖诇讜诐 讗讘讬 诪注讻讛 讛讜讗 讗讘砖诇讜诐 讘谉 讚讜讚 讜讛讬讗 讛讬讗 转诪专 讘转讜 (砖诪讜讗诇 讘' 讬讚) 讜砖谞讬 砖诪讜转 讛讬讜 诇讛 讻讚讗砖讻讞谉 讟讜讘讗 讜住讬诪谉 诇讚讘专 诪讜注讻讜转 砖诇 讘讬转 专讘讬 转诪专 砖诪谉 (住"驻 讚' 讗讞讬诐). 讜谞讜讻诇 诇讜诪专 注讜讚 讚注讬拽专 砖诪讛 讛讬讛 诪讬讻讬讛讜 讻讚讻转讬讘 (讚"讛 讘' 讬讙) 讜注"砖 讘专讚"拽 讜注"砖 砖诪讬注讻讛 讘讗爪讘注 拽专讜 诇讛 诪注讻讛 讜转诪专 讻讚诇注讬诇:



讘讗"讚 讜讗转 砖讘谞讗 讛住讜驻专 讜讗转 讝拽谞讬 讛讻讛谞讬诐 诪转讻住讬诐 讘砖拽讬诐. 讻爪"诇:





讛讙讛讜转 讬注讘"抓

诪转讬讘 专讘讬谞讗 诪注砖讛 讘讚讜讗讙 讻讜'. 谞状讘 讗注"讙 讚讗讜转讜 砖诇 讚讜讚 拽讜讚诐 砖讛讞诪讬抓 讛讬讛 砖诪讜 讚讜讗讙 讜诇讘住讜祝 砖讬谞讛 砖诪讜 讜拽专讗 讚讜讬讙 讻讚讗讬转讗 讘住谞讛讚专讬谉 讘讞诇拽 (讚祝 拽讜 注状讘). 讚讬诇诪讗 住讘专 讚诇讗 谞砖转谞讛 砖诪讜 讻诇 注拽专. 讘诪住讜专转 讛讻转讬讘 讘诇讘讚 诇讚专砖讛 讘注诇诪讗 讛讜讗 讚讗转讗:


砖诐 专讗讛 讛拽讘状讛 砖爪讚讬拽讬诐 诪讜注讟讬谉 注诪讚 讜砖转诇谉 讻讜'. 谞"讘 讗注"讙 讚专砖注 讜爪讚讬拽 诇"拽 (谞讚讛 讚祝 讟讝 诪状讘) 砖讛讻诇 讘讬"砖 讞讜抓 诪讬"砖 砖讗诇"讻 讘讟诇讛 讛讘讞讬专讛. 诪状诪 讬砖 讘谞讬 讗讚诐 诪讜讻谞讬诐 讜诪讜讟讘注讬诐 诇讟讜讘 讜诇讛驻讻讜 注诐 砖讗讬谞讜 诪讜讻专讞 诪驻谞讬 讻讱 诇讛讬讜转 讻驻讜祝 诇讟讘注讜 讗砖专 讛讜专讬砖讜 诪讜诇讚讜 诪讘讟谉. 讻讬 诪状诪 讛讗讚诐 砖诇讬讟 注诇讬讜 诇砖谞讜转讜 讜诇拽谞讜转 诇讜 讟讘注 砖谞讬:


转讜住' 讚状讛 讚诇讗 讻讜' 讘转 讗讘讬砖诇讜诐 谞"讘 讗诪谞诐 讗讜转讜 讗讘讬砖诇讜诐 讛讜讗 讛讜讗 讗讘砖诇讜诐 砖讻讱 拽专讗讜 讛讻转讜讘 讘讚"讛 (讘 讬讗) 讜讗讞讚 讛讜讗:





讘谉 讬讛讜讬讚注

砖讈侄讛指讬指讛 谞讜止讟值诇 讗址专职讘旨指注指讛 拽讜旨诇职诪讜止住执讬谉. 讛谞讛 讛专讘 诪拽讜诐 砖诪讜讗诇 讝"诇 讘砖注专 讛转讬专讜爪讬诐 讚祝 诪"讘 讻转讘, 谞专讗讛 砖讛讜讗 讚讘专 砖讗讬 讗驻砖专 砖讛专讬 讛讬讛 爪专讬讱 诇讛驻住讬拽 讘谞拽讜讚讛 砖讘转讜讱 砖谞讬 讛讛讬"谉 砖讗讬 讗驻砖专 诇讻讜转讘诐 讻讗讞讚 讜讛讜讗 注砖讛 诪爪讬讗讜转 讚讞讜拽讛!
讜谞专讗讛 诇讬 讚讗驻砖专 砖讬注砖讛 讛拽讜诇诪讜住 诪讞讜讘专 诪谉 讙' 讞转讬讻讜转 讻诪讬讚转 讙讙 讛讛"讗 讜砖转讬 专讙诇讬诐 讛讗专讜讻讛 讜讛拽爪专讛 讜讬讞讘专诐 讘讬讞讚 讘讞讻诪讛 砖讬讛讬讜 诪住讜讚专讬诐 讗讞转 诇诪注诇讛 讜讗讞转 讬讜专讚转 转讞转讬讛 诪谉 讛爪讚 讻谞讙讚 专讙诇 讛讙讚讜诇讛 讜讗讞转 讻谞讙讚讛 谞讙讚 专讙诇 讛拽爪专讛 砖讬讜专讚转 诪注讟 讬讜转专 讜讻诇 拽讜诇诪讜住讬诐 讗诇讜 注讜砖讛 讗讜转诐 诪讘专讝诇 (讜注讬讬谉 讙讜"专 讗讜专讞 讞讬讬诐 讻诇诇 讘' 住讬诪谉 讬讜"讚 讜讬"讗 砖讛讘讬讗 讚讘专讬 讛专讘 诪爪转 砖诪讜专讬诐 讝"诇 讜诪讛 砖讻转讘 讛讜讗 注诇 讚讘专讬讜 讬注讜讬谉 砖诐. 讜注讬讬谉 诇专讘讬谞讜 讛讗专"讬 讝"诇 讘砖注专 诪讗诪专讬 专砖讘"讬 驻专砖转 讜讬拽专讗 讬注讜讬谉 砖诐).


专址拽职讘旨讜旨讘执讬转 转旨址注植诇侄讛 讘旨执砖讈职诪讜止转值讬讛侄诐. 谞专讗讛 诇讬 讘住"讚 注诇 驻讬 诪讛 砖讻转讘 讛专讘 注专讘讬 谞讞诇 讚砖驻注 讛爪诪爪讜诐 讬讘讗 诪谉 讗讜转讬讜转 讛驻砖讜讟 砖诇 砖诐 讛讗讚诐, 讜讛讘专讻讛 转讘讗 诪谉 讛诪诇讜讬 讜讻诇 诪讛 砖讬讛讬讛 诪诇讜讬 讬讜转专 讚讛讬讬谞讜 诪讬诇讜讬 讛诪诇讜讬 讜注讜讚 讜注讜讚 转转专讘讛 讛讘专讻讛, 注讬讬谉 砖诐. 讜讝讛讜 砖讗诪专讜 '专址拽职讘旨讜旨讘执讬转 转旨址注植诇侄讛 讘旨执砖讈职诪讜止转值讬讛侄诐' 砖诇讗 讬讛讬讛 诪讬诇讜讬 诇讗讜转讬讜转 讛驻砖讜讟 砖讘砖诪讜转诐.


爪址讚旨执讬拽 诪值注址爪职诪讜止 讜职专指砖讈指注 诪值讞植讘值专讜止. 谞专讗讛 诇讬 讘住"讚 讛爪讚讬拽 讗祝 注诇 驻讬 砖谞讜讟诇 讞诇拽 讞讘讬专讜 讘讙谉 注讚谉 注诐 讻诇 讝讛 讗讬谉 讚专讻讜 诇讛谞讜转 诪砖诇 讗讞专讬诐 讗诇讗 讗讞专 砖讬砖讜讘 讞讘讬专讜 讘转砖讜讘讛 诪讞讝讬专 诇讜 讞诇拽讜, 讗讘诇 专砖注 砖诇讜拽讞 讞诇拽 讞讘讬专讜 讘讙讬讛谞诐 讝讛 讜讚讗讬 讬讛讬讛 谞讻讜讛 讜诇讜拽讛 诪讞诇拽 讞讘讬专讜 砖讘讙讬讛谞诐.
讗讜 讬讜讘谉 讛讝讻讜转 讬砖 诇讛 拽专谉 讜讬砖 诇讛 驻讬专讜转, 讗讘诇 注讘讬专讛 讬砖 诇讛 拽专谉 讜讗讬谉 诇讛 驻讬专讜转, 讗讱 注诐 讻诇 讝讛 讛专砖注 讬讛讬讛 谞讜住祝 诇讜 注诇 拽专谉 砖诇讜 诪讻讞 注讜谞讜转 讗讞专讬诐 砖讛讬讛 讛讜讗 谞讚诪讛 诇讛诐 砖讬讞讟讗讜. 讜讝讛讜 砖讗诪专 爪讚讬拽 谞讜住祝 讜诪转讘专讱 诪注爪诪讜, 讻讬 讛诪爪讜讛 讬砖 诇讛 拽专谉 讜讬砖 诇讛 驻讬专讜转, 讗讱 讛专砖注 诪谉 注讜谞讜转 注爪诪讜 诪诪砖 讗讬谉 诇讜 转讜住驻转 讚注讘讬专讛 讗讬谉 诇讛 驻讬专讜转, 讗讱 讬讛讬讛 诇讜 转讜住驻转 注讜谞砖 诪讞讘讬专讜 砖讛讜讗 讛讬讛 诇讜 讙专诪讗 诇讞讟讜讗.
讗讜 讬讜讘谉 讘住"讚 讛爪讚讬拽 转讞讬诇讛 诇讜拽讞 谞驻砖 砖讬砖 诇讛 讚' 讞诇拽讬诐 砖诇 讟讜讘, 讚讛讬讬谞讜 讟讜讘 讘诪注砖讛 讟讜讘 讘讚讬讘讜专 讟讜讘 讘讻讜谞讛 讟讜止讘 讘诪讞砖讘讛, 讛专讬 讚' 驻注诪讬诐 '讟讜止讘' 讻诪谞讬谉 '讞址讬执旨讬诐' 讜讻诪谞讬谉 '讞指讻指诐' [讟讜止讘 17 脳4= 讞址讬执旨讬诐, 讞指讻指诐 =68] 砖讛讜讗 谞拽专讗 讞讻诐 讜谞拽专讗 讞讬 讜讗讞专 讻讱 讝讜讻讛 诇讬拽讞 专讜讞 讜讙诐 讘讜 注讜砖讛 讚' 驻注诪讬诐 讟讜讘 讻讗诪讜专, 讛专讬 谞注砖讛 讗爪诇讜 讞' 驻注诪讬诐 讟讜讘, 讜讗讞专 讻讱 诇讜拽讞 讞诇拽 讛谞砖诪讛, 讜讙诐 讘讛 讬讛讬讛 诇讜 讚' 驻注诪讬诐 讟讜讘 讛专讬 谞注砖讛 讗爪诇讜 讬"讘 驻注诪讬诐 讟讜讘 砖讛诐 诪住驻专 '爪址讚旨执讬拽' [17脳12=爪址讚旨执讬拽 204] 讜讗讝 诇拽讞 转讜讗专 爪讚讬拽 讘砖诇讬诪讜转 砖谞注砖讛 爪讚讬拽 讗诪讬转讬.
讜讝讛讜 砖讗诪专讜爪址讚旨执讬拽 诪值注址爪职诪讜止 砖注诇 讬讚讬 砖诇讬诪讜转 诪注砖讬讜 讘谞专"谉 [谞驻砖, 专讜讞, 谞砖诪讛] 讝讻讛 诇砖诐 爪讚讬拽 讘讗诪转, 讗讱 讛专砖注 诇拽讞 转讜讗专 专指砖讈指注 诪值讞植讘值专讜止 讻讬 注诇 讬讚讬 砖谞注砖讛 '讞指讘值专 诇职讗执讬砖讈 诪址砖职讈讞执讬转' (诪砖诇讬 讻讞, 讻讚) 讛讜讗 讬爪专 专注 诇讻讱 谞拽专讗 '专指砖讈指注' [570] 砖讛讜讗 诪住驻专 '讬值爪侄专 专址注' [570], 讜诇讻谉 讗讜转讬讜转 讛诪讞讜讘专讬诐 诇讗讜转讬讜转 专指砖讈指注 讘讗诇驻讗 讘讬转讗 讛诐 讗讜转讬讜转 '砖讈只转旨址祝' 专诪讝 砖转讜讗专 专指砖讈指注 讬讘讗 诇讗讚诐 诪谉 砖讈只转旨址祝 砖诇讜 砖讛讜讗 讬讛讬讛 '讞指讘值专 诇职讗执讬砖讈 诪址砖职讈讞执讬转' 讜讘讗诪转 '讗讜讬 诇专砖注 讗讜讬 诇砖讻讬谞讜' (住讜讻讛 谞讜:) 讻讬 讙诐 讛砖转祝 砖诇讜 讬讘讗 诇讞砖讘讜谉 诇驻谞讬 讛拽讘"讛 诇注转讬讚.


讗指诪址专 诇值讬讛旨: 讛指讗 讻旨职转执讬讘 "讜职砖讈值诐 专职砖讈指注执讬诐 讬执专职拽指讘"!. 讛讚讘专 讬驻诇讗 讜讛诇讗 讘讝讛 讛专讙注 讛拽砖讛 诇讜 讘讞诇讜拽讛 砖诇 讛爪讚讬拽 拽讜砖讬讗 讻讝讗转, 讜讛砖讬讘 诇讜 讻讱 讗谞讬 砖讜讗诇: 诪执讚旨职讗讜止专址讬职转指讗 诪职谞指讗 诇指谉? 讜讗讬讱 讞讝专 讜讛拽砖讛 诇讜 拽讜砖讬讗 讝讜 讘讞诇讜拽讛 砖诇 专砖注讬诐?
讜谞专讗讛 诇讬 讘住"讚 讻讬 讘讞诇讜拽讛 讛专讗砖讜谞讛 讻砖讗诪专 诇讜 讛讛讜讗 诪专讘谞谉 讜职讛指讗 讻旨职转执讬讘 '讝值讻侄专 爪址讚旨执讬拽 诇执讘职专指讻指讛' 讻讜谞转讜 诇讜诪专 诇讜 诇诪讛 讗转讛 诪讬讬讞住 讚讘专 讝讛 诇专讘谞谉 讜讛诇讗 讛讜讗 讻转讜讘 讘诪砖诇讬 (诪砖诇讬 讬, 讝) 转砖讗诇 注诇 讛讻转讜讘 讛讝讛 砖讗诪专 砖诇诪讛 诪谞讬谉 诇讜 专诪讝 讘转讜专讛 讜讻砖讗诪专 诇讜 专讘 讛诪谞讜谞讗 '诪执讚旨职讗讜止专址讬职转指讗 诪职谞指讗 诇指谉' 讛讘讬谉 讛讛讜讗 诪专讘谞谉 讚讛讻讬 拽讗诪专 诇讜 讗讬谉 讛讻讬 谞诪讬 讬驻讛 讛拽砖讬转 注诇讬 砖讗讬谉 专讗讜讬 诇转诇讜转 讚讘专 讝讛 讘专讘谞谉 讗诇讗 爪专讬讱 诇砖讗诇 注诇 驻住讜拽 诪砖诇讬 讘注爪诪讜, 讜注转讛 转砖讬讘 诇讬 注诇 砖讗诇讛 诪执讚旨职讗讜止专址讬职转指讗 诪职谞指讗 诇指谉? 讻讱 讛讘讬谉 讛讛讜讗 诪专讘谞谉 讘讚讘专讬 专讘 讛诪谞讜谞讗.
讗讱 专讘 讛诪谞讜谞讗 诇讗 谞专讙砖 注讚讬讬谉 讘讛注专讛 讝讜 砖诇 讛讛讜讗 诪专讘谞谉 砖讘讗 诇讛拽砖讜转 注诇讬讜 诇诪讛 讗转讛 转讜诇讛 讚讘专 讝讛 讘专讘谞谉 讗诇讗 讞砖讘 砖讘讗 诇讛专讗讜转 诇讜 诪拽讜诐 诇讚讘专 讝讛 讘诪砖诇讬, 讜诇讻讱 讗诪专 诇讜 讻讱 讗谞讬 砖讜讗诇 '诪执讚旨职讗讜止专址讬职转指讗 诪职谞指讗 诇指谉?' 讜讻砖讞讝专 专讘 讛诪谞讜谞讗 诇砖讗讜诇 注讜讚 讘讞诇讜拽讛 砖诇 专砖注讬诐, 诪谞讗 讛讗 诪诇转讗 讚讗诪讜专 专讘谞谉 讗讝 讛专讙讬砖 讛讛讜讗 诪专讘谞谉 砖讘讗讜转讛 讞诇讜拽讛 诇讗 讛讘讬谉 专讘 讛诪谞讜谞讗 讻讜谞讛 砖诇讜 讘诪讛 砖讗诪专 诇讜, 讛指讗 讻旨职转执讬讘 '讝值讻侄专 爪址讚旨执讬拽 诇执讘职专指讻指讛' 讗诇讗 讞砖讘 砖讘讗 诇讛专讗讜转 诇讜 诪拽讜诐 讘诪砖诇讬, 讜诇讻讱 讞讝专 注转讛 讜讗诪专 诇讜 驻注诐 讗讞专转 讜职讛指讗 讻旨职转执讬讘 '讜职砖讈值诐 专职砖讈指注执讬诐 讬执专职拽指讘' 讜诇诪讛 讗转讛 讗讜诪专 注讜讚 讛驻注诐 诪谞讗 讛讗 诪诇转讗 讚讗诪讜专 专讘谞谉? 讜注转讛 讛专讙讬砖 专讘 讛诪谞讜谞讗 讘讻讜谞转 讛讛讜讗 诪专讘谞谉 讜讗诪专 诇讜 讗讬谉 讛讻讬 谞诪讬 讬驻讛 讗诪专转 砖讗讬谉 专讗讜讬 诇转诇讜转 讚讘专讬诐 讗诇讜 讘专讘谞谉 讗诇讗 讘诪砖诇讬 讜讛砖转讗 转讜讚讬注谞讬 诪讚讗讜专讬讬转讗 诪谞讗 诇讬讛?


诪执讘旨执专职讻指转指谉 砖讈侄诇 爪址讚旨执讬拽执讬诐 讗址转旨指讛 诇指诪值讚 拽职诇指诇指讛 砖讈侄诇 专职砖讈指注执讬诐. 驻讬专讜砖 诪爪讬谞讜 讻砖讘讬专讱 讛拽讘"讛 讗转 讛爪讚讬拽 讛讜讗 讗讘专讛诐 讗讘讬谞讜 注"讛 讘专讻讜 讘砖讘讬诇 砖讝讻专 讙诐 讛讟讜讘 讛诪讙讬注 诪爪讚 爪讚拽转讜 诇讘谞讬讜 讚讻转讬讘 (讘专讗砖讬转 讬讞, 讬讟) 诇职诪址注址谉 讗植砖侄讈专 讬职爪址讜侄旨讛 讗侄转 讘指旨谞指讬讜 讜职讗侄转 讘值旨讬转讜止 讗址讞植专指讬讜 讜讻讜' 讜讗诐 讻谉 讗转讛 诇诪讚 拽诇诇转 讛专砖注讬诐 讙诐 讻谉 转讛讬讛 注诇 讚专讱 讝讛 砖讛拽讘"讛 讬讝讻讜专 诪讛 砖讙讜专诪讬诐 讘专砖注转诐 专砖注讛 诇讘谞讬讛诐 诪驻谞讬 砖诪注砖讛 讗讘讜转 讬注砖讜 讘谞讬诐 讚注诇 讛专讜讘 诪讞诪转 砖讛诐 专砖注讬诐 讙诐 讘谞讬讛诐 讬讛讬讜 专砖注讬诐 讜注诇 讬讚讬 讻讱 讬转讞讬讬讘讜 拽诇诇讛 讬讜转专 讘砖讘讬诇 专砖注转 讘谞讬讛诐 讙诐 讻谉.
讜讗诪专 注讜讚 诪执拽旨执诇职诇指转指谉 砖讈侄诇 专职砖讈指注执讬诐 讗址转旨指讛 诇指诪值讚 讘旨职专指讻指讛 砖讈侄诇 爪址讚旨执讬拽执讬诐, 讛讻讜谞讛 讻讬 讗诪专 (讘专讗砖讬转 讬讙, 讬讙) '讜职讗址谞职砖值讈讬 住职讚止诐 专指注执讬诐 讜职讞址讟指旨讗执讬诐' 讜拽砖讛 讛诇讗 专指注执讬诐 拽砖讬诐 诪讞讟讗讬诐 讜讻讬讜谉 讚拽专讗诐 专指注执讬诐 诇诪讗讬 讛讜爪专讱 诇拽专讗诐 讞址讟指旨讗执讬诐? 讗讱 讛讻讜谞讛 砖讬砖 讘住讚讜诐 讗谞砖讬诐 砖讛诐 专指注执讬诐 砖讬讜讚注讬诐 讜讻讜驻专讬诐 讜讬砖 砖讛诐 讞址讟指旨讗执讬诐 砖注讜砖讬诐 专砖注讛 诪讞诪转 驻转讬讗讜转, 讗讱 谞注谞砖讜 讗诇讜 讻诪讜 讗诇讜 诪驻谞讬 砖讛讬讜 诪讞讜讘专讬诐 讬讞讚. 谞诪爪讗 讛讛转讞讘专讜转 讙专诪讛 拽诇诇讛 专讘讛 诇讞讟讗讬诐 讻诪讜 讛专注讬诐, 讜讗转讛 诇诪讚 砖讛爪讚讬拽 讗砖专 讬驻专讚 诪谉 讛专砖注 讜讗讬谞讜 诪转讞讘专 注诪讜 专讗讜讬 诇讘专讻讛 讬讜转专 诪爪讚 讚讘专 讝讛 砖诇 讛转讞讘专讜转 砖诇讗 谞转讞讘专 诇专砖注, 讜诇讻谉 讗讘专讛诐 讗讘讬谞讜 注"讛 讝讻讛 诇讘专讻讛 讞讚砖讛 讗讞专 砖谞驻专讚 诪谉 诇讜讟.
讙诐 诇诪讚谞讜 诪讝讛 讻砖诪讘专讱 讛爪讚讬拽讬诐 诪拽诇诇 讛专砖注讬诐, 讻讚讬 砖注诇 讬讚讬 讛讝讻专转 讛专砖注讬诐 讬讙讚诇 注专讱 讛爪讚讬拽讬诐 讜诇讗 讬拽讟专讙讜 讛诪拽讟专讙讬诐 注诇 讘专讻转诐, 讜讘注转 砖诪拽诇诇 讛专砖注讬诐 讬讘专讱 讛爪讚讬拽讬诐 讻讚讬 砖转讙讚诇 专砖注转 讛专砖注讬诐 诇驻讬 注专讱 讛爪讚讬拽讬诐 讜讗讝 诇讗 讬诪爪讗 诇讛诐 讝讻讜转 诪砖讜诐 诪诇讬抓 讟讜讘, 讜诇讝讛 讗诪专 (转讛诇讬诐 注讛, 讬讗) '拽址专职谞值讬 专职砖指讈注执讬诐 讗植讙址讚值旨注址 转职旨专讜止诪址诪职谞指讛 拽址专职谞讜止转 爪址讚执旨讬拽' 砖讬转专讜诪诐 讜讬转注诇讛 拽专谉 讛诪爪讜转 砖诇讛诐.
讜讛谞讛 讛指专职砖讈指注执讬诐 专讗砖诐 讜住讜驻诐 专指诐 讗讱 讻讬讜谉 砖讛讜诇讻讬诐 诇讗讞讜专 讙诐 讗讜转讬讜转 砖诪诐 讛谞讝讻专 谞拽专讗讬诐 诇讗讞讜专 讜讗讝 谞拽专讗 诪址专 讜讗诐 讬讞讝讜专 讛专砖注 讘转砖讜讘讛 讗讝 谞拽专讗讬诐 专指诐 讘讬讜砖专!
讜讘讝讛 驻专砖转讬 (讜讬拽专讗 讻讝, 诇讙) '讜职讗执诐 讛指诪值专 讬职诪执讬专侄谞旨讜旨 讜职讛指讬指讛 讛讜旨讗 讜旨转职诪讜旨专指转讜止 讬执讛职讬侄讛 拽止讚侄砖讈 诇止讗 讬执讙指旨讗值诇' 驻讬专讜砖 讗诐 爪讬专讜祝 讗讜转讬讜转 诪址专 讛谞讝讻专 讬职诪执讬专侄谞旨讜旨 讘转砖讜讘讛 诇注砖讜转 讛爪讬专讜祝 专诐, 讗讝 讜职讛指讬指讛 讛讜旨讗 讘注诇 转砖讜讘讛 注爪诪讜 讜旨转职诪讜旨专指转讜止 讛诐 讗讜转讬讜转 讛谞讝讻专 拽止讚侄砖讈 讜职诇止讗 讬执讙指旨讗值诇, 专讜爪讛 诇讜诪专 诇讗 讬转诇讻诇讱 注讜讚 讻讬 讬讙讗诇 讛讜讗 诇砖讜谉 诇讻诇讜讱 讙诐 讻谉.


讻旨指诇 讛址诪职砖讈址讻旨值讞址 讚旨指讘指专 讗侄讞指讚 诪执转旨址诇职诪讜旨讚讜止, 讙旨讜止专值诐 讙旨指诇讜旨转 诇职讘指谞指讬讜. 讛拽砖讛 讛专讬"祝 诪谞讗 诇讬讛 讚旨指讘指专 讗侄讞指讚 讜讚讬诇诪讗 讛址砖旨讈讜止讻值讞址 讻旨指诇 转旨址诇职诪讜旨讚讜止 诪讬讬专讬? 讜谞专讗讛 诇讬 讘住"讚 讻讬讜谉 讚拽讗诪专 (讛讜砖注 讚, 讜) '讜址转旨执砖讈职讻旨址讞 转旨讜止专址转 讗直诇止拽侄讬讱指' 讜诇讗 讗诪专 转旨讜止专指讛 讘住转诐 诪砖诪注 讚拽讗讬 注诇 讚讘讜专 讗讞讚 砖砖诪注谞讜 诪驻讬讜 讬转讘专讱, 讻讬 '讗谞讻讬 讜诇讗 讬讛讬讛 诇讱 诪驻讬 讛讙讘讜专讛 砖诪注谞讜诐' (诪讻讜转 讻讚.) 讜讛诐 谞讞砖讘讬诐 讚讘讜专 讗讞讚.
讜诪讛 砖讗诪专 讙旨讜止专值诐 讙旨指诇讜旨转 诇职讘指谞指讬讜 讻讬 讚讘专讬 转讜专讛 砖诇讜诪讚 讛讗讚诐 谞讞砖讘讬诐 转讜诇讚讜转 砖诇讜, 讜诇讻谉 讛砖讜讻讞 讚讘专 诪转诇诪讜讚讜 讚讬讬拽讗 砖讛讜讗 讞讬讚讜砖讬 转讜专讛 砖诇讜 砖讛诐 讘谞讬诐 讛专讜讞谞讬讬诐 砖讙诇讜 讜谞注拽专讜 诪谉 讛诇讘 砖诇讜, 诇讻讱 讙讜专诐 讙诇讜转 诇讘谞讬讜 讛讙砖诪讬讬诐.
讗讜 讬讜讘谉 讘住"讚 注诇 驻讬 诪讛 砖讗诪专 讘讘讬讗讜专 讛驻住讜拽 (讜讬拽专讗 讻讛, 讻讚) '讜旨讘职讻止诇 讗侄专侄抓 讗植讞只讝址旨转职讻侄诐 讙职旨讗只诇指旨讛 转执旨转职旨谞讜旨 诇指讗指专侄抓' 讜讛讬讬谞讜 讛转讜专讛 谞拽专讗转 讗侄专侄抓 讚讻转讬讘 (讗讬讜讘 讬讗, 讟) '讗植专只讻指旨讛 诪值讗侄专侄抓 诪执讚指旨讛旨' 讗植讞只讝址旨转职讻侄诐 砖讗转诐 谞讗讞讝讬诐 讘讛 砖讻诇 讬砖专讗诇 诪讜砖专砖讬诐 讘讗讜转讬讜转 讛转讜专讛 讻谞讜讚注, '讙职旨讗只诇指旨讛 转执旨转职旨谞讜旨 诇指讗指专侄抓' 讻讬 注诇 讬讚讬 诇讬诪讜讚 讛转讜专讛 砖讛讜讗 专诪讜讝 讘讗讜转 讗诇祝 砖讛讜讗 诇砖讜谉 讗诇讜祝 讻诪讜 (转讛诇讬诐 谞讛, 讬讚) '讗址诇旨讜旨驻执讬 讜旨诪职讬只讚指旨注执讬' 转谞讬讞讜 讗讜转 讗' 讘讗讜转讬讜转 '讙旨讜止诇指讛旨' 砖转转讘讟诇 讛讙讜诇讛 讜转讛讬讛 '讙旨职讗讜旨诇旨指讛' 讜诇讻谉 讝讛 讛址诪旨职砖讈址讻旨值讞址 讘旨职诪值讝执讬讚 讚旨指讘指专 讗侄讞指讚 诪执转旨址诇职诪讜旨讚讜止 砖讛讜讗 讗诇讜祝 砖诇讜 讙讜专诐 诇住诇拽 讗讜转 讗' 诪谉 讙讗讜诇讛 讜讬砖讗专 讙讜诇讛 讜诇讻讱 讙旨讜止专值诐 讙旨指诇讜旨转 诇职讘指谞指讬讜.
讜诪讛 砖讗诪专 专讘讬 讗讘讛讜 诪讜止专执讬讚执讬谉 讗讜止转讜止 诪执讙旨职讚只诇旨指转讜止 讻讬 '讙旨职讚讜旨诇旨指讛' 讗诐 转住讬专 诪诪谞讛 讗讜转 讚' 讬砖讗专 '讙旨讜止诇指讛旨'. 讜讬讚讜注 砖讛转讜专讛 讬砖 讘讛 讚' 讞诇拽讬诐 砖讛诐 驻专讚"住 [驻砖讟, 专诪讝, 讚专砖, 住讜讚], 讜诇讻谉 讝讛 讛址诪旨职砖讈址讻旨值讞址 讚旨职讘址专 转旨讜止专指讛 砖讛讬讗 讚' 讞诇拽讬诐 讘诪讝讬讚 诪住转诇拽 讗讜转 讚' 诪谉 '讙旨职讚讜旨诇旨指讛' 讜讬砖讗专 诇讜 '讙旨讜止诇指讛旨'.


专指讗指讛 讛址拽旨指讚讜止砖讈 讘旨指专讜旨讱职 讛讜旨讗 砖讈侄爪旨址讚旨执讬拽执讬诐 诪讜旨注指讟执讬诐, 注指诪址讚 讜旨砖讈职转指诇指谉 讘旨职讻指诇 讚旨讜止专 讜指讚讜止专. 谞专讗讛 诇讬 讘住"讚 讬砖 爪讚讬拽 砖讛讜讗 讘讞讬谞转 讞住讚 讜讬砖 讘讞讬谞转 讙讘讜专讛 讜讬砖 讘讞讬谞转 转驻讗专转 讜讬砖 讘讞讬谞转 讬住讜讚 讜讗讜转诐 爪讚讬拽讬诐 砖讛诐 讘讞讬谞转 讬住讜讚 讬讛讬讛 诪讛诐 转讜注诇转 诇讻诇诇讜转 讬砖专讗诇 讬讜转专 讻谞讜讚注. 讜诇讝讛 讗诪专 专指讗指讛 砖讈侄爪旨址讚旨执讬拽执讬诐 砖讛诐 诪讘讞讬谞转 讬住讜讚 讛谞拽专讗 爪讚讬拽 诪讜旨注指讟执讬诐 砖讈指转职诇指谉 讘旨职讻指诇 讚旨讜止专 讻讚讬 砖讬讛讬讛 诪讛诐 转讜注诇转 诇讻诇 讗谞砖讬 讛讚讜专. 讜讗诪专 (砖诪讜讗诇 讗' 讘, 讞) '讻执旨讬 诇址讛殖' 诪职爪只拽值讬 讗侄专侄抓' 讻讬 讛讬住讜讚 诪爪讬拽 砖驻注 讘诪诇讻讜转 讛谞拽专讗转 讗专抓, 讜诇讻谉 讛爪讚讬拽讬诐 砖讛诐 讘讞讬谞转 讛讬住讜讚 讙诐 讻谉 谞拽专讗讬诐 '诪职爪只拽值讬 讗侄专侄抓'.


讻旨值讬讜指谉 砖讈侄注指讘职专讜旨 专止讘 砖讈职谞讜止转指讬讜 砖讈侄诇 讗指讚指诐 讜职诇止讗 讞指讟指讗, 砖讈讜旨讘 讗值讬谞讜止 讞讜止讟值讗. 谞专讗讛 诇讬 讘住"讚 诇讻讱 讗诪专讜 讘讙诪专讗 (讞讙讬讙讛 讛.) 讘讛讱 注讜讘讚讗 讚诪专讬诐 诪讙讚诇讗 砖注专 谞砖讬讬讗 讚讗诪专 诇讛 诪诇讗讱 讛诪讜转 讚谞讜转谞讬谉 讛砖谞讬诐 诇转诇诪讬讚讬 讞讻诪讬诐 讚诪注讘讬专 讘诪讬诇讬讛 讜讛讬讬谞讜 砖讗诐 诪讜住讬驻讬谉 诇转诇诪讬讚讬 讞讻诪讬诐 砖谞讬诐 注诇 讞讬讬讜 讗驻砖专 砖讬驻住讬讚 讘注讘讜专 讝讛 讻讬 讗讜诇讬 注讘专讜 专讜讘 讬诪讬讜 讜诇讗 讞讟讗 讚砖讜讘 讗讬谞讜 讞讜讟讗 讜讛砖转讗 讚诪讜住讬驻讬谉 诇讜 砖谞讬诐 谞诪爪讗 注讚讬讬谉 诇讗 注讘专讜 专讜讘 讬诪讬讜 讜讗驻住讬讚 讛讘讟讞讛 讝讜 讚砖讜讘 讗讬谞讜 讞讜讟讗! 诇讻讱 谞讜转谞讬谉 讛讛讜住驻讛 诇诪注讘讬专 讘诪讬诇讬讛 砖讝讛 砖诪讜专 讜注讜诪讚 诪谉 讛讞讟讗 诪讞诪转 诪讬讚讛 讝讜 砖讬砖 讘讜, 讜讻诪讜 砖讗诪专讜 讞讻诪讬 讛诪讜住专 讚诪讚讛 讝讜 讛讬讗 专驻讜讗讛 讙讚讜诇讛 诇讛爪讬诇讜 诪谉 讛讞讟讗. 讜讛谞讛 讘诪讗诪专 讝讛 驻专砖转讬 讘住"讚 讛讻转讜讘 (砖诪讜讗诇 讘' 讻讘, 讻讚) '讗侄讛职讬侄讛 转指诪执讬诐 诇讜止 讜指讗侄砖职讈转址旨诪职旨专指讛 诪值注植讜止谞执讬' 讻讬 砖谞讬诐 讛拽爪讜讘讬诐 讘住转诐 砖讘注讬诐 讜专讜讘 讛砖讘注讬诐 讛诐 诇"讜 讜讻讬讜谉 砖讛讜讗 转指诪执讬诐 讘诇"讜 砖谞讬诐 讗讝 谞砖诪专 诪谉 讛讞讟讗 砖诇讗 讬讞讟讗 注讜讚, 讜讝讛 讬爪讚拽 讬讜转专 注诇 讚讜讚 讛诪诇讱 注"讛 砖讬讚注 砖讻诇 讬诪讬讜 讛诐 砖讘注讬诐 砖谞讛 讜讛讜讗 讗讜诪专 讻谉 注诇 注爪诪讜.


专址讘旨执讬 讞执讬旨指讗 讘旨址专 讗址讘旨指讗 讚旨执讬讚值讬讛旨 讗指诪址专: 诪值讛指讻指讗: (砖诪讜讗诇 讗' 讘, 讟) "专址讙职诇值讬 讞植住执讬讚指讬讜 讬执砖职讈诪止专". 诪拽砖讬诐 讗诪讗讬 诇讗 谞讬讞讗 诇讬讛 讘驻住讜拽 砖讛讘讬讗讜 讛讜讗 注爪诪讜 诪砖诐 专讘讬 讬讜讞谞谉 讚讻转讬讘 (诪砖诇讬 讬, 讻讛) '讜职爪址讚执旨讬拽 讬职住讜止讚 注讜止诇指诐'? 讜谞专讗讛 诇讬 讘住"讚 讚讛转诐 讬砖 诇驻专砖 注诇 讛砖讙转 讛讟讜讘 砖讘讗 诇注讜诇诐 讟讜讘 讜砖驻注 讘讝讻讜转讜 讜诇讗 诪砖诪注 注诇 讛注讚专 讛专注讛 诇讻讱 讛讘讬讗 诪驻住讜拽 '讬执砖职讈诪止专' 讚诇砖讜谉 砖诪讬专讛 砖讬讬讱 诪爪讚 讛注讚专 讛专注.


讻旨值讬讜指谉 砖讈侄讘旨指讗 诇职讗指讚指诐 讚旨职讘址专 注植讘值专指讛 诇职讬指讚讜止 驻旨址注址诐 专执讗砖讈讜止谞指讛 讜旨砖讈职谞执讬旨指讛 讜职诇止讗 讞指讟指讗 砖讈讜旨讘 讗值讬谞讜止 讞讜止讟值讗. 谞专讗讛 诇讬 讘住"讚 注诇 讛讙诇讙讜诇 砖讘讗讛 讛谞砖诪讛 讘注讜诇诐 讛讝讛 驻注诐 专讗砖讜谞讛 讜诇讗 拽诇拽诇讛 讘讞讟讗 讜讞讝专讛 驻注诐 砖谞讬讛 诇讛砖诇讬诐 注砖讛 讟讜讘 讜讙诐 讻谉 诇讗 拽诇拽诇讛 讘讞讟讗 讗讝 讗诐 转讘讗 驻注诐 砖诇讬砖讬转 讘砖讘讬诇 诇讛砖诇讬诐 讜注砖讛 讟讜讘 讛讬讗 砖诪讜专讛 诪谉 讛讞讟讗 讜讘讜讚讗讬 诇讗 转讞讟讗. 讗讜 讬砖 诇讜诪专 砖讜讘 讗讬谞讜 讞讜讟讗 讘讗讜转讛 注讘讬专讛 砖讘讗讛 诇讬讚讜 砖谞讬 驻注诪讬诐 讜诇讗 讞讟讗 讘讛讜 讜诇讗 注诇 讻诇 注讘讬专讜转 拽讗诪专.
讜谞专讗讛 讛讟注诐 砖讬砖 讘讗讚诐 讞讬爪讜谞讬讜转 讜驻谞讬诪讬讜转 讜讻讬讜谉 砖讘讗讛 诇讬讚讜 驻旨址注址诐 专执讗砖讈讜止谞指讛 讜职诇止讗 讞指讟指讗 讛专讬 讙讬专砖 讻讞 讛注讘讬专讛 诪谉 驻谞讬诪讬讜转 砖诇讜 讜旨驻旨址注址诐 砖讈值谞执讬转 讜职诇止讗 讞指讟指讗 讛专讬 讙讬专砖讜 讙诐 诪谉 讞讬爪讜谞讬讜转 砖诇讜 讜讗讝 谞讜注诇 讛讚诇转 讘驻谞讬讜 讻讬讜谉 砖讛讜讗 讘讞讜抓. 讜讚讜诪讛 诇讝讛 讛讱 注讜讘讚讗 讚讗讬转讗 讘诪讚专砖 讗讬讻讛 讘讗讞讚 讬专讜砖诇诪讬 砖讛诇讱 诇注讬专 讜谞转讗讻住谉 讘讞谞讜转 讜讗讞专 砖讗讻诇 讜砖转讛 专爪讛 讘注诇 讛讞谞讜转 诇讛讜爪讬讗讜 讘讞讻诪讛 讜诇谞注讜诇 讛讚诇转 讘驻谞讬讜 讜讗诪专 诇讜 砖讚专讻诐 诇拽驻讜抓 讙' 拽驻讬爪讜转, 讜讛讬专讜砖诇诪讬 讛讬讛 讞讻诐 讜讛讘讬谉 诪讛 砖讘诇讘 讘注诇 讛讞谞讜转 讜讛谞讬讞讜 诇讛专讗讜转 诇讜 住讚专 讛拽驻讬爪讜转 转讞讬诇讛 讜谞注诇 讛讚诇转 讘驻谞讬讜, 讜讻谉 讛注谞讬谉 讛讝讛. 讜诇讻谉 讗诪专讜 专讘讜转讬谞讜 讝"诇 (专讗砖 讛砖谞讛 讟讝:) 讞讬讬讘 讗讚诐 诇讟讛专 注爪诪讜 '讘专讙诇' 专讜爪讛 诇讜诪专 讘' 专讙诇 讻讬 诇砖讜谉 驻旨址注址诐 诪讻谞讛 讛讻转讜讘 讘砖诐 专讙诇 讻诪讜 砖讻转讘 专砖"讬 讝"诇.


讘旨指讗 诇执讟旨址诪旨值讗 驻旨讜止转职讞执讬谉 诇讜止. 驻讬专砖 专砖"讬 驻旨讜止转职讞执讬谉 诇讜止 驻转讞 讛讟讜诪讗讛 诇讬讻谞住. 讜拽砖讛 讗诐 讻谉 谞诪爪讗 住讬讬注讜 讘讚讘专 讝讛 讚讗诐 讗讚诐 驻讜转讞 讛讞爪专 诇讙谞讘 砖讬讻谞住 讛专讬 讝讛 诪住讬讬注 讘讙谞讬讘讛?
讜谞专讗讛 诇讬 讛讻讜谞讛 讬砖 讗讚诐 砖讘讗讬诐 诇讜 谞驻砖讜转 讘注讬讘讜专 讜讗诇讜 讗诐 注砖讛 诪爪讜转 谞砖讗专讬诐 讗爪诇讜 讜讙诐 讛诐 讝讜讻讬诐 诇注爪诪诐 讘讗讜转诐 诪爪讜转, 讜注诇 讝讛 拽讗诪专 讛址讘旨指讗 诇执讟旨指讛值专 诪职住址讬旨职注执讬谉 讗讜止转讜止 讗讜转讜 讘讗诇讜 讛谞砖诪讜转 讗砖专 诪转注讘专讬诐 讘讜 讗讘诇 讗诐 讘旨指讗 诇执讟旨址诪旨值讗 驻旨讜止转职讞执讬谉 诇讜止 驻转讞讬诐 讘讙讜驻讜 讻讚讬 砖讬爪讗讜 诪诪谞讜 讗讜转诐 讛谞砖诪讜转 砖讛诐 讗爪诇讜 讘住讜讚 讛注讬讘讜专 讻讚讬 砖诇讗 讬转诇讻诇讻讜 讘注讜谞讜转 砖注讜砖讛! 讜讘讝讛 谞讬讞讗 讛诪砖诇 砖诇 讛指讗植驻址专职住职诪讜止谉 砖讗诪专 诇讜 讛址诪职转旨值谉 注址讚 砖讈侄讗侄诪职讚旨止讚 注执诪旨指讱职 讻讬 讻谉 讗讜诪专转 讛谞砖诪讛 砖诇 注讬讘讜专 讻砖专讜讗讛 讗讜转讜 注讜砖讛 诪爪讜转 砖讈侄转旨执转职讘旨址砖旨讉值诐 讙诐 讛讬讗 讗讱 讻砖讞讜讟讗 讗讜诪专转 诇讜 诪职讚止讚 讗址转旨指讛 诇职注址爪职诪职讱指 砖讗谞讬 诪住讜诇拽转 诪诪讱.
讗讜 讬讜讘谉 讛注谞讬谉 讻讛讱 诪注砖讛 砖诇 诇讜止讟 砖讗诐 诇讗 讛讬转讛 讗砖转讜 谞注砖讬转 谞职爪执讬讘 诪侄诇址讞 诇讗 讛讬讛 讞讜讟讗 注诐 讘谞讜转讬讜 讗祝 注诇 驻讬 砖讛讜讗 讞讟讗 讘诇讗 讚注转 讻诇诇 讗讱 讻讬讜谉 砖诪拽讜讚诐 讛讬讛 诇讜 讛专讛讜专 转讗讜讛 专注讛 讻诪讜 砖讗诪专讜 讘讛讜专讬讜转 (讛讜专讬讜转 讬:) 注诇 驻住讜拽 (讘专讗砖讬转 讬讙, 讬) '讜址讬执旨砖指旨讉讗 诇讜止讟 讗侄转 注值讬谞指讬讜' 诇讻讱 诇讗 住讬讬注讜 诪谉 讛砖诪讬诐 砖诇讗 转讛讬讛 讗砖转讜 谞职爪执讬讘 诪侄诇址讞 讻讚讬 讚诪诪讬诇讗 诇讗 讛讬讛 谞讜驻诇 讘讞讟讗 讝讛 砖诇 讘谞讜转讬讜 讜讛讘讗 诇讛讟讛专 讻讙讜谉 讬执砖讈址讬 砖讻讜谞转讜 诇砖诐 砖诪讬诐 讻讗砖专 转讘注 讗转 砖驻讞转讜 住讬讬注讜 讗讜转讜 砖讬讛讬讛 谞讝拽拽 诇讗砖转讜 讜诇讗 诇砖驻讞转讜.





讘谞讬讛讜

诪址讗讬 讛执讬讗? 讗指诪址专 专址讘执讬谞指讗: 讚旨职诇指讗 诪址住职拽执讬谞指谉 讘旨执砖讈职诪址讬职讛讜旨. 讛转讜住驻讜转 讬砖谞讬诐 讛拽砖讜 诪讬砖诪注讗诇 注讬讬谉 砖诐. 讜谞专讗讛 诇讬 讘住"讚 讚讬砖诪注讗诇 砖讗谞讬, 讻讬讜谉 讚讗讘专讛诐 讗讘讬谞讜 注"讛 讛转驻诇诇 注诇讬讜 讘驻讬专讜砖 (讘专讗砖讬转 讬讝, 讬讞) '诇讜旨 讬执砖职讈诪指注值讗诇 讬执讞职讬侄讛 诇职驻指谞侄讬讱指' 讜讛砖讬讘 诇讜 讛拽讘"讛 '讜旨诇职讬执砖职讈诪指注值讗诇 砖职讈诪址注职转执旨讬讱指 讛执谞值旨讛 讘值旨专址讻职转执旨讬 讗止转讜止' 谞诪爪讗 砖诐 讝讛 谞转讘专讱 诪驻讬 讛砖讬"转, 讜注讜讚 谞诪讬 拽专讬讗转 砖诪讜 讛讬转讛 诪讗转 讛砖讬"转 注诇 讬讚讬 讛诪诇讗讱 砖讗诪专 诇讛讙专 (讘专讗砖讬转 讟讝, 讬讗) '讜职拽指专指讗转 砖职讈诪讜止 讬执砖职讈诪指注值讗诇 讻执旨讬 砖指讈诪址注 讛殖' 讗侄诇 注指谞职讬值讱职' 诇讻谉 砖诐 讝讛 讗讬谞讜 讚讜诪讛 诇砖讗专 砖诪讜转 砖诇 专砖注讬诐, 讗驻讬诇讜 讗诐 谞讗诪专 诇讗 注砖讛 转砖讜讘讛 讗讞专 讻讱.


讗指诪址专 专址讘旨执讬 讗侄诇职注指讝指专: 爪址讚旨执讬拽 诪值注址爪职诪讜止 讜职专指砖讈指注 诪值讞植讘值专讜止. 谞专讗讛 诇讬 讘住"讚 讛讻讜谞讛 讛爪讚讬拽 讗祝 注诇 驻讬 砖讬砖 诇讜 讬爪专 讛讟讜讘 砖诪讬注爪讜 诇讟讜讘讛 讜注诇 讬讚讬 讻讱 讛讜讗 讛讜诇讱 讘讚专讱 讛讟讜讘讛, 讜注讜讚 讻讬 讘讗诪转 讛砖讬"转 讛讜讗 讛注讜讝专 诇讜 讻诪讜 砖讗诪专讜 专讝"诇 (拽讬讚讜砖讬谉 诇:) '讬爪专讜 砖诇 讗讚诐 诪转讙讘专 注诇讬讜 讘讻诇 讬讜诐 讜讗诇诪诇讗 讛拽讘"讛 注讜讝专讜 诇讗 讬讻讜诇 诇讜' 注诐 讻诇 讝讛 谞讞砖讘 诇讜 讻讗诇讜 谞注砖讛 爪讚讬拽 专讜爪讛 诇讜诪专 诪讻讞讜 讜注讜爪诐 讬讚讜 讘诇转讬 注讝专, 讜讻诪讜 砖讗诪专讜 专讝"诇 讘讙诪专讗 讚住讜讻讛 (住讜讻讛 谞讘.) 诇注转讬讚 谞讚诪讛 讬爪专 讛专注 诇爪讚讬拽讬诐 讻讛专 讜讘讜讻讬谉 讜讗讜诪专讬诐 讗讬讱 讻讘砖谞讜 讛专 讝讛! 讜讛拽讘"讛 讗讜诪专 讘谞讬 讙诐 讗谞讬 转诪讛 讗讬讱 讬讻诇转诐 诇讻讘讜砖 讛专 讻讝讛, 讜诇讝讛 讗诪专 爪讚讬拽 注讜砖讛 讛拽讘"讛 注诪讜 讞住讚 砖讬讞砖讜讘 诇讜 砖讛讜讗 爪讚讬拽 诪注爪诪讜 讻诇讜诪专 诪讻讞讜 讜注讜爪诐 讬讚讜, 讜注诇 讬讚讬 讻讱 讬转谉 诇讜 砖讻专 砖诇诐, 讗讱 讛专砖注 讻讚讬 诇讛拽诇 诪注诇讬讜 讛注讜谞砖 讬讞砖讜讘 诇讜 砖谞注砖讛 专砖注 诪讞诪转 讞讘讬专讜, 讝讛 讛讬爪专 讛专注 砖谞拽专讗 讞讘专 诇讝讛 讛讗讚诐 讛讞讜讟讗 砖谞转讞讘专 注诪讜, 讚讻转讬讘 (诪砖诇讬 讻讞, 讻讚) '讞指讘值专 讛讜旨讗 诇职讗执讬砖讈 诪址砖职讈讞执讬转' 讜讻诪讜 砖讗诪专讜 诇注讬诇 (讬讜诪讗. 讬讟:) 讗诪专 诇讜 讗诇讬讛讜 讝讻讜专 诇讟讜讘 诇专讘 讬讛讜讚讛 讗讞讜讛 讚专讘 住诇讗 讗诪专讬转讜 讗诪讗讬 诇讗 讗转讬 诪砖讬讞讗 讜讛讗讬讚谞讗 讬讜诪讗 讚讻驻讜专讬 讛讜讗 讜讗讘注讜诇 讻诪讛 讘转讜诇讜转 讘谞讛专讚注讛, 讗诪专 诇讬讛 拽讘"讛 诪讗讬 讗诪专, 讗诪专 诇讜 (讘专讗砖讬转 讚, 讝) '诇址驻侄旨转址讞 讞址讟指旨讗转 专止讘值抓', 驻讬专砖 专砖"讬 讝"诇 讬爪专 讛专注 讛讜讗 讛诪讞讟讬讗诐 讘注诇 讻专讞诐, 谞诪爪讗 转讜诇讛 讛专砖注讜转 砖诇 讛专砖注 讘讬爪专 讛专注 讻讚讬 诇讛拽诇 注诇讬讜 讛注讜谞砖 讜转讜诇讛 讗讜转讜 讬讜转专 讘讬爪专 讛专注 讛诪转讛讜讜讛 诪谉 讛转讜诇讚讛, 砖讝讛 讬讘讗 诪讛诇讬讚讛 讜谞拽专讗 讞讘讬专讜 诪诪砖.
讜讘谞讬 讬讚讬讚讬 讻讛"专 讬注拽讘 谞专"讜 驻讬专砖 爪址讚旨执讬拽 诪值注址爪职诪讜止 讗讬谉 讚谞讬诐 讗讜转讜 诇讙讘讬 讙讚讜诇 诪诪谞讜, 讚讗诐 讻谉 讬诪爪讗 讞住专 讛专讘讛, 讜讛专砖注讬诐 讚谞讬诐 讗讜转讜 诇讙讘讬 专砖注 讛讙讚讜诇 诪诪谞讜 讻讚讬 砖诇讗 转讛讬讛 专砖注转讜 讙讚讜诇讛, 讜讻诇 讝讛 讘讞住讚讜 讬转讘专讱, 注讚 讻讗谉 讚讘专讬讜 谞专"讜.


诪执拽旨执诇职诇指转指谉 砖讈侄诇 专职砖讈指注执讬诐 讗址转旨指讛 诇指诪值讚 讘旨职专指讻指讛 砖讈侄诇 爪址讚旨执讬拽执讬诐. 讘讝讛 讬讜讘谉 讘住"讚 (讗讬讜讘 讬讚, 讚) '诪执讬 讬执转值旨谉 讟指讛讜止专 诪执讟指旨诪值讗' 砖转诇诪讚 讘专讻转讜 砖诇 讟讛讜专 讛讜讗 讛爪讚讬拽, 诪谉 拽诇诇转讜 砖诇 讟诪讗 讛讜讗 讛专砖注 '诇止讗 讗侄讞指讚?' 讘转诪讬讛讛, 讻诇讜诪专 诪谉 讗讘专讛诐 讛谞拽专讗 讗侄讞指讚 讚讻转讬讘 讘讬讛 (讬砖注讬讛 谞讗, 讘) '讗侄讞指讚 拽职专指讗转执讬讜' 讗转讛 诇诪讚 讘专讻讛 砖诇 爪讚讬拽 诪拽诇诇讛 砖诇 专砖注.


讗植驻执诇旨讜旨 讘旨执砖讈职讘执讬诇 爪址讚旨执讬拽 讗侄讞指讚 注讜止诇指诐 谞执讘职专指讗, 讚旨执讻职转执讬讘: "讜址讬旨址专职讗 讗直诇止讛执讬诐 讗侄转 讛指讗讜止专 讻旨执讬 讟讜止讘". 驻讬专讜砖 讘专讬讗转 讛注讜诇诐 讛讝讛 讛讬转讛 讘讛讘讚诇讛 砖讛讘讚讬诇 讗诇讛讬诐 讘讬谉 讛讗讜专 讜讘讬谉 讛讞砖讱, 讜拽讗诪专 讛讻转讜讘 (讘专讗砖讬转 讗, 讚) '讜址讬旨址专职讗 讗直诇止拽执讬诐 讗侄转 讛指讗讜止专 讻旨执讬 讟讜止讘 讜址讬址旨讘职讚值旨诇 讗直诇止拽执讬诐 讘值旨讬谉 讛指讗讜止专 讜旨讘值讬谉 讛址讞止砖侄讈讱职', 驻讬专讜砖 讜址讬旨址专职讗 讗直诇止拽执讬诐 讗侄转 讛指讗讜止专 讻旨执讬 讟讜止讘 讝讛 讛爪讚讬拽 砖讛讜讗 讗讜止专 讛谞拽专讗 讟讜止讘 讜讘注讘讜专讜 谞讘专讗 讛注讜诇诐 讛讝讛 讘讛讘讚诇讛 砖讛讘讚讬诇 讘值旨讬谉 讛指讗讜止专 讜旨讘值讬谉 讛址讞止砖侄讈讱职, 讻讬 讛讘专讬讗讛 谞砖诇诪讛 讘讛讘讚诇讛 讝讜, 讜驻砖讟 讛诪讗诪专 讛讻讬 讛讜讗: 讘旨指专指讗 讗直诇止拽执讬诐 讗值转 讛址砖旨讈指诪址讬执诐 讜职讗侄转 讛指讗指专侄抓 讬注谉 讻讬 讜址讬旨址专职讗 讗直诇止拽执讬诐 讗侄转 讛指讗讜止专 讻旨执讬 讟讜止讘 讝讛 讛爪讚讬拽 讘注讘讜专讜 讘专讗 讛砖诪讬诐 讜讛讗专抓.


讻旨值讬讜指谉 砖讈侄注指讘职专讜旨 专止讘 砖讈职谞讜止转指讬讜 砖讈侄诇 讗指讚指诐 讜职诇止讗 讞指讟指讗, 砖讈讜旨讘 讗值讬谞讜止 讞讜止讟值讗, 砖讈侄谞旨侄讗直诪址专: "专址讙职诇值讬 讞植住执讬讚指讬讜 讬执砖讈职诪止专". 驻讬专砖 诪讛专砖"讗 讚专讬砖 专址讙职诇值讬 诪诇砖讜谉 专讙讬诇讜转 讻讬讜谉 砖讛专讙讬诇 讗讚诐 注爪诪讜 诇讛讬讜转 讞住讬讚, 讜讛讜讗 讚讜讞拽 讚诪谞讗 诇讬讛 讚讘注讬 专讜讘 讬诪讬讜 讚讬诇诪讗 讘砖转讬 砖谞讬诐 讗讜 砖诇砖 砖谞讬诐 讛讜讬 专讙讬诇 讚讛讗 讘注诇诪讗 讘砖转讬诐 讜讘砖诇砖 驻注诪讬诐 讞砖讬讘 专讙讬诇, 讜讻谉 讻讗谉 讘砖诇砖 砖谞讬诐 砖谞讝讛专 讜诇讗 讞讟讗 讞砖讬讘 专讙讬诇, 讜诇诪专讘讛 谞讬诪讗 讘注砖专 砖谞讬诐, 讜诪谞讗 诇讬讛 讚讝讛 转诇讜讬 讘专讜讘 讬诪讬讜?
讜谞专讗讛 诇讬 讘住"讚 讚讬讚讜注 砖讬砖 诇讗讚诐 爪诇诐 诪诇讘讬砖 讙讜驻讜 诪专讗砖讜 讜注讚 专讙诇讬讜 讜讝讛 讛爪诇诐 讛讜讗 讻诪讜 讙讜驻讜 诪诪砖 讚讻诇 诪讛 砖讬砖 讘讙讜祝 专讗砖 讜讬讚讬诐 讜专讙诇讬诐 讜讻诇 讛讗讘专讬诐 讬砖 讘讝讛 讛爪诇诐, 讜讬讚讜注 诪讛 砖讻转讘 专讘讬谞讜 讛讗专"讬 讝"诇 讘注抓 讞讬讬诐 砖注专 讛爪诇诐 驻专拽 讗' 砖讛爪诇诐 讛讝讛 谞拽专讗 '诪讚转 讬诪讬 讛讗讚诐' 讻讬 讻驻讬 诪住驻专 讛谞讬爪讜爪讜转 砖诇 讛爪诇诐 讛讝讛 讻讻讛 讛讜讗 诪住驻专 砖谞讜转 讞讬讬 讛讗讚诐 讛讛讜讗 讜讛讬讜诐 砖讗讬谞讜 注讜砖讛 讘讜 诪爪讜讛 谞砖讗专 驻讙讜诐 讛谞讬爪讜抓 砖诇 讛爪诇诐 砖讛讜讗 讻谞讙讚 讗讜转讜 讛讬讜诐 注讬讬谉 砖诐, 谞诪爪讗 讞诇拽 讙讜祝 讛讗讚诐 讛讝讱 砖讛讜讗 讛爪诇诐 砖诇讜 讛讜讗 讻谞讙讚 砖谞讜转 讞讬讬讜 砖诇 讗讚诐 砖讬砖 讘讜 诪住驻专 谞讬爪讜爪讜转 讻谞讙讚 住讱 砖谞讜转 讞讬讬讜 讜讬诪讬讜, 讜讬讚讜注 讚讛讗讚诐 讞诇讜拽 诇砖转讬 讞诇讜拽讜转 砖讛诐 专讬砖讗 讜讙讜驻讗, 讜讞诇拽 讛谞拽专讗 讙讜祝 讛讜讗 诪谉 讛讻谞驻讬讬诐 注讚 讛专讙诇讬诐 讻诇 讝讛 讛讞诇拽 谞拽专讗 讙讜驻讗, 讜诇诪注诇讛 诪诪谞讜 谞拽专讗 专讬砖讗, 讗讱 讝讛 讛讞诇拽 讛谞拽专讗 讘砖诐 讙讜驻讗 专讜讘讜 砖诇 讛讞诇拽 讛讝讛 讛讜讗 谞拽专讗 讘砖诐 专讙诇讬诐, 讻讬 讛专讙诇讬诐 诪转讞讬诇讬谉 诪谉 讛注讙讘讜转 讜砖讜拽 讜讬专讱 注讚 讛讗爪讘注讜转 讜讛注拽讘, 讜谞诪爪讗 讞诇拽 讝讛 砖诇 讙讜驻讗 专讜讘讜 诪转讬讬讞住 诇专讙诇讬诐, 讜讛专讬 讛专讙诇讬诐 讛诐 专讜讘讜 砖诇 讙讜祝, 讜诇驻讬 讛讗诪讜专 砖讘讙讜祝 讛讝讱 讛谞拽专讗 讘砖诐 爪诇诐 讬砖 讘讜 谞讬爪讜爪讜转 讻谞讙讚 诪住驻专 砖谞讜转讬讜 讜讬诪讬讜 砖诇 讗讚诐, 谞诪爪讗 讘讞诇拽 讛讝讛 讛诪转讬讬讞住 诇专讙诇讬诐 讬砖 讘讜 谞讬爪讜爪讜转 讻谞讙讚 专讜讘 砖谞讜转讬讜 讜讬诪讬讜, 讜注诇 讻谉 讻讬讜谉 砖讗诪专 讛讻转讜讘 '专址讙职诇值讬 讞植住执讬讚指讬讜 讬执砖讈职诪止专' 砖讝讻专 讛专讙诇讬诐 砖讬砖 讘讛诐 谞讬爪讜爪讜转 讻谞讙讚 专讜讘 讬诪讬讜 砖诇 讗讚诐, 砖诪注 诪讬谞讛 讚拽讗诪专 讻讬讜谉 砖注讘专讜 专讜讘 讬诪讬讜 砖诇 讗讚诐 讜诇讗 讞讟讗 砖讜讘 讗讬谞讜 讞讜讟讗 砖讛拽讘"讛 砖讜诪专讜.


讘旨指讗 诇执讟旨址诪旨值讗 驻旨讜止转职讞执讬谉 诇讜止, 讘旨指讗 诇执讟旨指讛值专 诪职住址讬旨职注执讬谉 讗讜止转讜止. 拽砖讗 讗诐 驻旨讜止转职讞执讬谉 诇讜止 讗诐 讻谉 诪职住址讬旨职注执讬谉 讗讜止转讜止 讘讟讜诪讗转讜 讚讛驻讜转讞 驻转讞 讛讞爪专 诇讙谞讘 讛专讬 讝讛 诪住讬讬注讜 讘讙谞讬讘讛?
讜谞专讗讛 诇讬 讘住"讚 讚讝讛 讗讬讬专讬 讘讻讛谉 讙讚讜诇 讚讛诪注砖讛 砖讛讬讛 讜讻讬讜爪讗 讘讛 砖讛讜讘讗讛 讘谞讞诇 讗砖讻讜诇 讘讛诇讻讜转 诪讬诇讛 砖诪爪讗 讘讗讙专转 诇专"讬 讬注讘抓 专讗讜讘谉 讜砖诪注讜谉 讬专讚讜 讘讗谞讬讛 诇讘讗 讗诇 讗专抓 诪砖驻讞转诐 讜讬讛讬 住注专 讙讚讜诇 讘讬诐, 讜讬讞转专讜 讛诪诇讞讬诐 诇讘讗 讗诇 讞讜祝 讗专抓 砖驻讗谞讬讛 讘注转 讛砖诪讚, 讜讻讗砖专 讻诇讛 砖讘专 砖谞讬 讛讗讞讬诐 讝讛 讻诪讛 讬诪讬诐 讗讞讝诐 讘讜诇诪讜住 讘讘讜讗诐 讗诇 讗专抓 讙讝专讛 讜讬驻讙注 专讗讜讘谉 讘讘讬转 诪讞讜抓 诇讞讜诪转 讛注讬专, 讜讬讞诪诇讜 注诇讬讜 讜讬转谞讜 诇讜 砖诐 讘砖专 诇讗讻讜诇 讜转讗讜专谞讛 注讬谞讬讜, 讜砖诪注讜谉 讙诐 讛讜讗 讛诇讱 讗诇 讘讬转 讗砖专 讘注讬专 讜讬讜砖诐 诇驻谞讬讜 诇讗讻讜诇 讜讬讗讻诇, 讜讘讛讬讜转诐 注讬驻讬诐 讞诇砖讬诐 讜谞讻讗讬 专讙诇讬诐, 讬砖讘讜 砖诐 讬诪讬诐 讗讞讚讬诐 讘诇讬 讛讙讚 讻讬 讬讛讜讚讬诐 讛诐 诪驻谞讬 讛讙讝专讛, 讜讬讛讬 讻砖讘 专讜讞诐 讜讬讚注讜 讻讬 讬砖 讘讻讞诐 诇诇讻转, 讜讬讘专讻讜 讗转 讘注诇讬 讛讘转讬诐 讗砖专 讙诪诇讜 注诪诐 讞住讚 讜讬诇讻讜, 讜讟专诐 讬驻专讚讜 讛转讜讜讚注 讗诇 专讗讜讘谉 讘注诇 讛讘讬转 讗砖专 讙诪诇 注诪讜 讞住讚, 讜讬讗诪专 诇讜 讛讻专转 驻谞讬讱 注谞转讛 讘讱 讻讬 讗转讛 讬讛讜讚讬, 讚注 讗讞讬 讻讬 讗谞讬 讻诪讜讱, 讜诪谉 讛讬讛讜讚讬诐 讛讗谞讜住讬诐 讗谞讻讬, 讜讗谞讬 讜讻诇 讗谞砖讬 讘讬转讬 砖讜诪专讬诐 诪爪讜转 讛' 讘住转专, 讜讘诪专转祝 诪转讞转 诇讗专抓 讗谞讬 砖讜讞讟 讜讘讜讚拽, 讜谞讝讛专 诪讘砖专 讘讞诇讘, 讜注转讛 讗诇 转注爪讘 讘注讘讜专 注爪专讱 讘讘讬转讬 讻讬 讘砖专 驻讬讙讜诇 诇讗 讘讗 讘驻讬讱!
讗讱 砖诪注讜谉 讬讚注 讻讬 讘讘讬转 谞讻专讬 讬砖讘, 砖讛讜讗 专讜讗讛 讘注讬谞讬讜 诪讗讻诇诐 谞讘讬诇讜转 讜讟专讬驻讜转 讜讘砖专 讘讞诇讘, 讜讛讜讗 讗讻诇 砖诐 诪驻谞讬 驻拽讜讞 谞驻砖, 讜讬讛讬 讘讘讜讗诐 讗诇 注讬专诐, 讛诇讱 砖诪注讜谉 讗诇 讞讻诐 注讬专讜 讜讬砖讗诇讛讜 诪讛 讝讗转 注砖讛 讗诇讛讬诐 诇讬 诇注爪专谞讬 讘讘讬转 谞讻专讬, 讜诇讗讻讜诇 讘砖专 讟诪讗 讜讗住讜专, 讜诇专注讬 讛讬讟讬讘 讞住讚讜 诇讛讝诪讬谞讜 讘讘讬转 讬砖专讗诇? 讜讬砖讬讘讛讜 讚讘专 讛讙讚 谞讗 诇讬 讜讗诇 转讻讞讚 诪诪谞讬 讗诐 诪注讜诇诐 诇讗 讗讻诇转 讚讘专 讗住讜专 讘诇讬 讗讜谞住, 讜讬讗诪专 讗诪转 谞讻讜谉 讛讚讘专, 驻注诐 讗讞转 讛诇讻转讬 注诐 谞注专讬诐 讘讬注专 讜专讗讬转讬 讗讜讻诇讬诐 诇讞诐 讜讙讘讬谞讛 讜讬讬谉 砖诇 谞讻专讬诐 讜讛转讗讜讬转讬 转讗讜讛 讙讚讜诇讛 讗诇 讛讙讘讬谞讛 讜讗诇 讛讬讬谉, 讜讟注诪转讬 诪注讟 诪讛诐, 讜讗诪专转讬 讬住诇讞 谞讗 讛' 诇注讘讚讱 讘讚讘专 讛讝讛. 讜讬注谉 讛讞讻诐 讜讬讗诪专 (转讛诇讬诐 拽诪讛, 讬讝) '爪址讚执旨讬拽 讛殖' 讘职旨讻指诇 讚职旨专指讻指讬讜' 讛谞讛 专注讱 讛讟讜讘 诪诪讱, 诪注讜诇诐 诇讗 讘讗 讘驻讬讜 讚讘专 讗住讜专, 讜讬砖诪专讛讜 讛砖讬"转 诪谉 讛转拽诇讛, 讙诐 讘注转 爪专讛 讜讗讜谞住, 讗讘诇 讗转讛 讻讘专 注讘专转 讗转 驻讬 讛' 讘诇讬 讗讜谞住, 诇讗 讬拽专转 讘注讬谞讬讜 诇注砖讜转 诇讱 谞住 诇讛讝诪讬谉 诇驻谞讬讱 讘讬转 讬讛讜讚讬 讘转讜讱 讘转讬 谞讻专讬诐 讛专讘讬诐, 注讚 讻讗谉 讚讘专讬讜 注讬讬谉 砖诐.
讜讘讝讛 诪讜讘谉 讘住"讚 讛讻转讜讘 (转讛诇讬诐 讗, 讗) '讗址砖职讈专值讬 讛指讗执讬砖讈 讗植砖侄讈专 诇止讗 讛指诇址讱职 讘址旨注植爪址转 专职砖指讈注执讬诐 讜旨讘职讚侄专侄讱职 讞址讟指旨讗执讬诐 诇止讗 注指诪指讚' 讜讛讻讜谞讛 讛讬讗 诪驻谞讬 砖讈侄诇旨止讗 讛指诇址讱职 讘址旨注植爪址转 专职砖指讈注执讬诐 诪注讬拽专讜 诇注讘讜专 注诇 讚讘专讬 转讜专讛 讘砖讗讟 讘谞驻砖 讘诇讬 讗讜谞住, 诇讻谉 讘职讚侄专侄讱职 讞址讟指旨讗执讬诐 讘讝诪谉 讛讗讜谞住 诇止讗 注指诪指讚, 砖讛讝诪讬谉 诇讜 讛砖讬"转 讘讬转 讬砖专讗诇 砖讬讻谞住 讘讜, 讜诇讗 讬讗讻诇 讚讘专 讗住讜专.
讜讘讝讛 驻专砖转讬 讘住"讚 讛注谞讬谉 讘讘讜讗 讗讘专讛诐 讗讘讬谞讜 注"讛 诇诪爪专讬诐, (讘专讗砖讬转 讬讘, 讬讗) '讜址讬止旨讗诪侄专 讗侄诇 砖指讉专址讬 讗执砖职讈转旨讜止 讛执谞值旨讛 谞指讗 讬指讚址注职转执旨讬 讻执旨讬 讗执砖指旨讈讛 讬职驻址转 诪址专职讗侄讛 讗指转职旨' 讚讛拽讜砖讬讗 讻讗谉 讬讚讜注讛 讗讬讱 砖专讛 讗讘讬谞讜 注"讛 砖讛讬转讛 诪谉 讗专讘注 讬驻讬驻讬讜转 砖讘注讜诇诐, 讜谞砖讜讗讛 诇讗讘专讛诐 讗讘讬谞讜 注"讛, 砖谞讬诐 讛专讘讛 讬讜转专 诪砖讘注讬诐 砖谞讛 诇讗 讬讚注 讗讘专讛诐 讗讘讬谞讜 诪讬讜驻讬讛 砖讛讬讛 诪讘讛讬诇 讛专注讬讜谉, 讜讻讬 讛讬转讻谉 砖讛讬讛 诪讚讘专 注诪讛 讘讛住讙专 注讬谞讬诐?!
讗讱 讛讻讜谞讛 讻讬 讘讘讜讗讜 诇诪爪专讬诐 拽讜讚诐 砖谞讻谞住 专讗讛 讻讬 讗讜转讜 诪拽讜诐 讛讜讗 住讻谞讛 诇注专讜讛 讚讜讚讗讬 讬讗谞住讜 讗讜转讛, 注诇 讻谉 爪专讬讱 诇讞讝讜专 诇讗讞讜专讬讜 讜诇讗 讬讻谞住 诇诪爪专讬诐 讗讱 砖诐 注诇 诇讘讜 诇讛讘讬讟 讘诪谞讛讙 讜诪讛诇讱 砖专讛 讗讘讬谞讜 注"讛 讘讚专讱 讛爪谞讬注讜转 诪注转 砖谞砖讗转 诇讜 讗诐 讛讬转讛 谞讝讛专转 讻诇 讬诪讬讛 诇注砖讜转 讞住讬讚讜转 讙讚讜诇讛 诪爪讚 讛爪谞讬注讜转 讘拽爪讛 讛讗讞专讜谉, 砖讗诐 讛讬转讛 讻讱 讜讚讗讬 专讗讜讬 砖讬住诪讜讱 注诇 讛谞住 讜讬讻谞讬住讛 诇诪爪专讬诐 讜讘专讜专 砖诇讗 讬拽专讗谞讛 讗住讜谉, 讗讘诇 讗诐 谞诪爪讗 讘讛 诇驻注诪讬诐 讗讬讝讛 拽诇讜转 讞"讜 讘讚专讱 讛爪谞讬注讜转 拽砖讛 诇住诪讜讱 注诇 讛谞住 讜诇讛讘讬讗讛 诇诪拽讜诐 讛专注 讛讛讜讗, 讜诪讜讻专讞 诇讞讝讜专 诇讗讞讜专讬讜, 讜讗讞专 砖讛讘讬讟 讜讛住转讻诇 注诇 讻诇 讬诪讬诐 砖注讘专讜 讜专讗讛 砖讛讬转讛 诪转谞讛讙转 讘讞住讬讚讜转 讙讚讜诇讛 讻诇 讬诪讬讛 诪爪讚 讛爪谞讬注讜转 讜诇讗 谞诪爪讗 讘讛 拽诇讜转 讘讞住讬讚讜转 讝讜 讗驻讬诇讜 驻注诐 讗讞转, 讜讗驻讬诇讜 讘砖注转 讛讚讞拽 讜讛讗讜谞住, 讗讝 讘讟讞 诇讘讜 诇住诪讜讱 注诇 讛谞住 讜诇讛讘讬讗讛 诇诪爪专讬诐, 讜讘讜讚讗讬 诇讗 讬爪讗 转拽诇讛 砖讬注砖讛 诇讛 讛拽讘"讛 谞住 诇讛爪讬诇讛, 讜讝讛讜 砖谞讗诪专 讛执谞值旨讛 谞指讗 讬指讚址注职转执旨讬 讘砖讻诇讬 讘讛讘讟转讬 讜讛住转讻诇讜转讬 讻执旨讬 讗执砖指旨讈讛 讬职驻址转 诪址专职讗侄讛 讗指转职旨, 专讜爪讛 诇讜诪专 讬驻讛 讗转 讘讞住讬讚讜转 砖诇 爪谞讬注讜转 诇讛讝讛专 诪谉 诪专讗讛 注讬谞讬诐 砖诇 讗讞专讬诐 砖诇讗 专讗讜 讗讜转讱 讝专讬诐 讜诇讗 专讗讬转 讗讜转诐, 诇讻谉 讗谞讬 住讜诪讱 注诇 讛谞住 诇讛讘讬讗讱 诪爪专讬诪讛 注诇 驻讬 讗讜驻谉 讝讛 砖转讗诪专讬 讗植讞止转执讬 讗指转职旨 诇职诪址注址谉 讬执讬讟址讘 诇执讬 讘址注植讘讜旨专值讱职 砖诇讗 讬讛专讙讜谞讬, 讚讘讟讜讞 讗谞讬 诪爪讚 拽诇拽讜诇 讜讟讜诪讗讛 砖讬砖诪专讱 讛', 讜讗讝 诇讗 讬讛讬讛 诇讬 注讜谉 讘讘讬讗讛 讝讜 砖讗谞讬 诪讘讬讗讱 讻讗谉 讗诇讗 讜职讞指讬职转指讛 谞址驻职砖执讈讬 讘执旨讙职诇指诇值讱职.
讜讘讝讛 诪讜讘谉 砖驻讬专 讛诪讗诪专 讻讗谉 讘旨指讗 诇执讟旨址诪旨值讗 砖讟诪讗 注爪诪讜 讘砖讗讟 讛谞驻砖 讘诇转讬 讗讜谞住 讜讛讻专讞, 讻讗讜转讜 讛讗讬砖 砖讗讻诇 讙讘讬谞讛 讜砖转讛 讬讬谉 砖诇 谞讻专讬诐 砖讛转讗讜讛 诇讛诐 讘诇讬 讗讜谞住 讜讛讻专讞, 讗讝 讝讛 讛讗讚诐 讻砖讬拽专讛 诇讜 讗讞专 讻讱 讗讬讝讛 讗讜谞住 诇讗讻讜诇 讗讬住讜专, 讻讬 谞讝讚诪谉 诇讜 诪拽专讛 砖讗讞讝讜 讘讜诇诪讜住 砖诇 讗讻讬诇讛, 讚诪砖讜诐 驻拽讜讞 谞驻砖 讗谞讜住 讛讜讗 讘讗讻讬诇转 讗讬住讜专, 驻旨讜止转职讞执讬谉 诇讜止 砖注专讬 讞爪讬专讜转 砖诇 谞讻专讬诐 诇讗讻讜诇 砖诐 诪驻谞讬 驻拽讜讞 谞驻砖, 讜诇讗 谞注砖讛 诇讜 谞住 讻讞讘讬专讜 砖讛讝诪讬谞讜 诇讜 讘讬转 讬砖专讗诇 讜讗讻诇 诪讗讻诇 讻砖专, 讗讱 讛址讘旨指讗 诇执讟旨指讛值专 讻讗讜转讜 专讗讜讘谉 砖谞讝讛专 诇讘诇转讬 讬讗讻诇 讗讬住讜专 诪讬诪讬讜 讘专爪讜谞讜, 讛谞讛 讻砖讗讬专注 诇讜 讗讜谞住 砖诇 讘讜诇诪讜住 讚诪讜转专 诇讜 诇讗讻讜诇 讗讬住讜专 诪职住址讬旨职注执讬谉 讗讜止转讜止 诇讛讝诪讬谉 诇驻谞讬讜 讘讬转 讬讛讜讚讬 讜讬讗讻诇 讚讘专 讻砖专.
讜讘讝讛 讬讜讘谉 谞诪讬 诪讗诪专 讛讘专讬讬转讗 讗讞专讬 讝讛 诪职讟址诪旨值讗 注址爪职诪讜止 诪职注址讟, 诪职讟址诪旨职讗执讬谉 讗讜止转讜止 讛址专职讘旨值讛, 讻讗讜转讜 砖诪注讜谉 砖讈侄讟旨执诪旨值讗 注址爪职诪讜止 诪职注址讟 讘讗讻诇讜 诪注讟 讙讘讬谞讛 讜诪注讟 讬讬谉, 驻注诐 讗讞转 讘讬诪讬讜 讘砖讗讟 讛谞驻砖 讘诇讬 讗讜谞住 讗诇讗 讘专爪讜谞讜 讚诇讗 讗讻诇 讗诇讗 驻注诐 讗讞转 讜讙诐 讗讬住讜专 讚专讘谞谉, 诪职讟址诪旨职讗执讬谉 讗讜止转讜止 讛址专职讘旨值讛 砖谞驻诇 讘讬讚 讻讜讞讜转 讛讟讜诪讗讛 诇讗讻讜诇 讻诪讛 驻注诪讬诐 讜讙诐 讗讻讬诇讛 砖诇 讗讬住讜专 转讜专讛 谞讘讬诇讜转 讜讟专讬驻讜转 讜讘砖专 讘讞诇讘. 讜讛砖讬"转 讘专讞诪讬讜 讬砖诪专谞讜 诪讻诇 诪讻砖讜诇 讜讬注讝专谞讜 注诇 讚讘专 讻讘讜讚 砖诪讜, 讗诪谉 讻谉 讬讛讬 专爪讜谉.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 诪讚讗讜专讬讬转讗 诪谞讗 诇谉. 注讬讬谉 专砖"讬 讘讞讜诪砖 专"驻 谞讞:


砖诐 讗"专 谞讞诪谉 讘专 讬爪讞拽 讞住讬讚讜 讻转讬讘. 讻注讬谉 讝讛 诇拽诪谉 讚祝 注讛 注"讘 讜诪讙讬诇讛 讚祝 讟讜 注"讘:


转讜住' 讚"讛 讚诇讗 诪住拽讬 讘砖诪讬讬讛讜. 讙专讬住 专"转 讗讘讬砖诇讜诐. 注讬讬谉 诪讙讬诇讛 讚祝 讬' 注"讘 转讜住' 讚"讛 专讘讛 讘专 注驻专谉:





驻转讞 注讬谞讬诐

专拽讘讬讘讜转  转注诇讛 讘砖诪讜转谉 讚诇讗 诪住拽讬谞谉 讘砖诪讬讛讜. 讗驻砖专 诇讜诪专 讘诪讛 砖专讗讬转讬 诇讛专讘 讛讞住讬讚 诪讛专"专 讗诇讬注讝专 驻讜讗讛 讝爪"诇 讘住' 诪讚专砖 讘讞讬讚讜砖 讜讛讜讗 驻讬专讜砖 注诇 讛讛讙讚讛 讘驻住拽转 诪转讞诇讛 注注"讝 讚讻砖诐 砖讗诪专讜 讚讗诐 讗讜诪专讬诐 砖诪讜注讛 诪驻讬讜 砖驻转讜转讬讜 讚讜讘讘讜转 讘拽讘专 讻讱 讻砖诪住驻专讬诐 讘讙谞讜转讜 诪爪讟注专 讜讬砖 诇讜 讻驻专讛 讜诇讝讛 砖谞讬谞讜 讙' 诪诇讻讬诐 讗讬谉 诇讛诐 讞诇拽 诇注讛"讘 讻讬 讘住驻讜专 讝讛 讜讻讬讜爪讗 讛讜讛 诇讛讜 讻驻专讛 注讻"讚 讜讝"砖 专拽讘讬讘讜转 转注诇讛 讘砖诪讜转谉 讚讗诐 讛讬讬谞讜 诪讝讻讬专讬诐 砖诪诐 讗祝 讚专讱 讙谞讜转 讛讬讛 诇讛诐 讗讬讝讛 讻驻专讛 讜讗讬谞诐 讻讚讗讬诐 诇讝讛. 讜注诪"砖 讗谞讬 讘注谞讬讬 讘住' 讛拽讟谉 驻谞讬 讚讜讚 驻' 诪住注讬 讘住"讚 注"砖:

